text:
Árnafjørður
Árnafjørður er ein tann elsta bygdin í Norðuroyggjum, hetta er sjón fyri søgn, tí tann gamli Tingstaðurin er uppí á Køtlum, í Árnafirði.
Árnafjørður er uppí Klaksvíkar Kommunu, og tað hevur bygdin eisini altíð veri líka síðani at hendan Kommunan kom at virka í 1908.
Árnafjørður hevur tó ikki havt nógva umboðan í Kommununi, frá 1924-1932, var umboð búðsitandi í Árnafirði, valt í Bygdar-ráðið í Klaksvík sum tað tá var nevnt, og í 2004, kom loksins umboð búðsitandi í Árnafirði aftur inn í býraði, eftir heili 72 ár.
- 1924-1932 Sat Guttorm Olsen í Kommununi.
- 2004 Bleiv Atli S.Justinussen, valdur inn í Býraði.
Tó skal nevnast at bygdin fekk í 2000 eina nevnd, sum nevnist Árnafjarðarnevndin, har 3 limir vera valdir sum umboð fyri bygdina, og Borgarstjórin er fastur formaður í nevndini, og so situr eitt umboð fyri minnilutan í nevndin.Í 2000 vóru hesi umboð vald í Árnafjarðarnevndina.:
- Tormóður M.Árnatón
- Atli S.Justinussen
- Sigrid Jógvansdóttir
- Steinbjørn O.Jacobsen, Borgarstjórið
- Kristian Fr.Olsen.
- Eykalimir fyri Árnafjørð
- Theodor A.Olsen
- Jóna S.Joensen
- David Hansen
Í Árnafirði hevur nógv virksemi veri í nógv ár, við einum flakavirkið, sum var eitt av teimum fáu sum hóraði undan í kreppuni, og har hava uml. 20-25 fólk veri knýtt at virkinum, og eisini hava 2 alibrúk veri í bygdini, nevnast kann at alibrúkini á Árnafjarðavík, vóru av teimum fáu aliøkinum sum ikki blivu rakt av ILA, men tíverri er onki virksemi á hesum arbeiðsplássum í løtuni, vónandi kemur tað skjótt gongd á aftur hesi bæði arbeiðspláss.Annars eru tað onkrar smærri fyritøkur í bygdini.


c: text/html

text:
Jarðakona (lat. Rallus aquaticus L; da. Vandrikse) er heldur minni en akurskritt. Omaná er hon morflekkut; í neðra blágrá frá nevinum aftur undir hálva vongbrigðuna. Aftanfyri har er hon rondut svørt og hvít, ella svørt og bleikreyð, og undir velinum bara bleikreyð. Nevið heldur langt og nakað bogið, yvirnevið dimt, undirnevið reydligt. Hon eigur víða hvar í Norðureuropa; um heystið fer hon suður til heitari lond. Í Íslandi verður hon tó allan veturin og leitar sær til tær heitu keldurnar. Hon dugir bæði at svimja og kava.
Eisini í Føroyum er hon alt árið. Men lítið sæst til hennara; náttarfuglur er hon, og tá ið hon onkuntíð kemur út um dagin, dugir hon væl at fara hulisliga at. Lítið ella einki sæst hon flúgva; men óføra kvik er hon til fóts; kemur fólk dáttliga fram á hana, rennur hon burtur, so lágt eftir jørðini, at hon tykist lík rottu. Bilsin var eg tí, tá ið eg eina ferð um summarið sá eina í síðum bø standa uppreista sum lundi, og við upptoygdum hálsi til at skimast út yvir grasinum. Mest tær eru sæddar man vera í fjósum og kjallarum, har tær smúgva sær inn tær køldu næturnar og so verða fangaðar av fólki um morgunin — eitt prógv fyri, at tær halda seg nær húsum, tó at tær ikki síggjast. Flestar eru tær um heystið og veturin; kann vera at meginparturin kemur úr Íslandi, men ivaleyst eiga tær eisini í Føroyum, tó at einki hoyrist um, at reiður er funnið.
Úr: Mikkjal á Ryggi: Fuglabókin, Dýralæra II. 1951.
Vaðfuglarnir hava langar og klænar føtur og eru berir langt niðan um fótliðin. Baktáin er lítil, á summum eingin. Flestallir duga at svimja, tó at teir gera næstan einki av tí. Summir hava eisini eitt eiti av fitjum. Allir eru teir flytifuglar.

robotstxt: allowed

filter: keep


text:
Hjúnabandið er ein náttúrligur stovnur.
Tað er grundfest í menniskjaliga veruleikanum og sannleikanum, at tað skulu tvey – ein kvinna og ein maður, ein mamma og ein pápi – til at skapa eina familju.
Einum og hvørjum samfelagi stendur í boði at skipa seg á ein hátt, sum er í samljóði við náttúruna. Samfeløg nýtast ikki at gera tað, og tað eru nógv samfeløg, sum ikki hava gjørt tað. Men tey samfeløg, sum hava valt monogami og hjúnaband, eru tey samfeløg, sum hava klárað seg best. (Sí William Tucker, Marriage and Civilization: How Monogamy Made Us Human)
Tað, sum er týdningarmikið, er, at hóast hjúnaband hevur eina juridiska dimensión, so er hjúnabandið ikki bert ein juridiskur stovnur. Hóast samfeløg – við teirra umhvørvisligu, fíggjarligu og politisku sereyðkennum – neyðturviliga seta síni serstøku fingramerki á hjúnabandið, so er hesin stovnur ikki bert ein sosial konstruktión.
Hjúnabandið hevur eitt objektivt rótfesti í einum óavnoktiligum menniskjaligum veruleika.
Hjúnabandið hevur eitt objektivt rótfesti í einum óavnoktiligum menniskjaligum veruleika. Og hesin veruleikin var og gjørdi seg galdandi, áðrenn menniskju skipaðu seg í framkomin samfeløg við væl skipaðum lógarverkum. Hesin veruleiki fer ongan veg. Spurningurin er so, hvussu vit sum samfeløg fyrihalda okkum til hann.
Sambært einum lýsingaátaki hjá LGBT Føroyar herfyri, er hjúnabandslógin í Føroyum broytt 12 ferðir síðan 1380. Hetta er eitt áhugavert søguligt innlit í ta lógligu og mentanarligu menning, ið føroyska samfelagið er farið ígjøgnum yvir øldir. Týdningurin, sum LGBT leggur í hesa broytingartilgongd – ella kanska rættari sagt: tað, sum LGBT ynskir at pástanda við støði í hesi broytingartilgongd – er tó ein misskiljing. Á heimasíðuni hjá felagsskapinum stendur soleiðis skrivað:
“Fáa samkyndir føroyingar innivist í hjúnabandslógini í Føroyum, so er tað ikki fyrstu ferð, at hjúnabandslógin verður broytt her á landi. Okkara hjúnabandslógir eru longu broyttar í minsta lagi 12 ferðir.”
Boðskapurin, ið LGBT vil hava fram, er hesin:
“JA TIL KÆRLEIKAN! JA TIL JAVNRÆTTINDI! JA TIL DAGFØRDA HJÚNABANDSLÓG!”
Við øðrum orðum: hjúnabandslógin í Føroyum er broytt áður. Hjúnabandið er sostatt ikki nakað støðugt fyribrigdi, sum ikki letur seg broyta. Og tá ið fólk ikki hava nakað ímóti, at hjúnabandslógin er broytt fyrr, hví so mótmæla nú? Er uppskotna broytingin ikki í veruleikanum í sama anda sum allar hinar?
Fyrst er at siga, at hóast nógvar broytingar hava verið fyrr, so hevur eingin teirra gjørt upp við kynsliga komplimentaritetin, sum er ímillum mann og kvinnu. Uttan mun til broytingina hava føroyingar eftir øllum at døma altíð hildið, at hjúnabandið var nakað, sum einans var ætlað einum manni og einari kvinnu. Lesur man ímillum reglurnar, tykist ein reyður tráur ígjøgnum allar broytingarnar at hava verið, at familjulív fylgir við hjúnabandinum. At hjúnabandið í ein grundleggjandi mun snýr seg um at stovna og varða um familjur. Í ljósinum av hesum gevur tað eina ávísa meining, at ognarloysingar ikki sloppu at giftast, ella tey, sum eru bundin at rúsdrekka. Tað kann tykjast diskriminerandi og hart nú á døgum, men í eini tíð, har tøknilig gitnaðarinntriv so sum p-bollar og hítir ikki vóru til, var uttan iva tørvur á strangari reglum kring hjúnabandið og kynslívið.
Er nakað galið við at gera broytingar í hjúnabandslógini? Nei, tað er tað ikki. Um tað veruliga er soleiðis, at hjúnabandið hevur eitt objektivt rótfesti uttan fyri okkara lógir og siðir, so hevur hjúnabandið eina náttúru í sær sjálvum. Hjúnabandið er nakað og hevur íborin endamál, ið tað er vent og stílað ímóti. Lógir og siðir kunnu endurspegla hesa náttúru bæði betri og verri. Hjúnabandslógir kunnu altso verða gjørdar meira og minni sambært hjúnabandsins náttúru. Tí er broyting í hesi lóggávu ikki neyðturviliga skeiv. Hvørt ein broyting er røtt ella skeiv, góð ella ring, er hinvegin ein spurningur, sum má verða svaraður í hvørjum einstøkum føri við at sipa til hjúnabandsins náttúru. Fremur henda broyting innara logikkin í hjúnabandinum? Fær hon okkum nærri tí, sum hjúnabandið snýr seg um? Ella skapar hon eina frástøðu ímillum okkum og hetta endamál?
Er nakað galið við at gera broytingar í hjúnabandslógini? Nei, tað er tað ikki.
LGBT tykist halda, at konservativa, siðbundna verjan av hjúnabandinum byggir á eina fatan, at hesin stovnur er støðugur og óbroytiligur. Hugburðurin tykist vera, at fær man víst á, at hjúnabandið ikki er støðugt og óbroytiligt, so hevur man vunnið á konservativu mótstøðuni. Í eini áhugaverdari grein á heimasíðu teirra, tekur LGBT samanum soleiðis:
“Heimssøgan vísir okkum, at hjúnabandið er alt annað enn støðugt, og hevur broytt seg nógv gjøgnum alla menniskjusøguna. Hjúnabandið, sum vit kenna tað í dag, er ein heilt onnur samfelagsskipan enn fyri bara 100 árum síðani, og ikki fyri at tosa um fyri 2.000 árum síðani ella 30.000 árum síðani.”
Og niðurstøðan, ið felagsskapurin fær burtur úr tí?
“Søgan vísir okkum, at eitt hjúnaband er tað, sum eitt samfelag ger tað til í síni samtíð.”
Ja. Og nei. Reint praktiskt er tað rætt, at allar hjúnabandslógir og -siðir eru myndaðir av síni samtíð. Men tað merkir á ongan hátt, at hjúnabandið einki annað er enn tað, sum ein samtíð ger tað til. Hjúnabandslógir og -siðir kunnu endurspegla tað, ið hjúnabandið í veruleikanum er, í bæði minni og størri mun, men eingin lóg ella siður er fullkomin. Í heimssøguni hevur ongantíð verið nakað tíðarskeið, ei heldur nakað stað, har hjúnabandið varð lógarfest og praktiserað á fullkomnan hátt. Orsøkin er, at menniskju lógarfesta og praktisera hjúnabandið. Men tá tað er sagt, so er tað moralska skyldan hjá einum og hvørjum samfelagi at miða eftir at lógarfesta og praktisera hjúnabandið so væl sum møguligt og so nær sannleikanum um hjúnabandið sum møguligt. Tíverri er tað ikki hetta, sum vit síggja henda í dag. Í fleiri av okkara grannalondum – og møguliga eisini í Føroyum innan stutta tíð – verða hjúnabandslógir broyttar á ein slíkan hátt, at tær ikki longur endurspegla tað, hjúnabandið veruliga er. Tað er at svíkja hesa moralsku skyldu.


text:
Ull er Føroya gull
11. til 15. oktober er heystfrí og Tjóðsavnið bjóðar aftur í ár allari familjuni vælkomna á Savnsfagnað við eini spennandi skrá alla vikuna
Evnið á ársins Savnsfagnaði er “Ull er Føroya gull”. Í Føroyum eru fleiri seyðir enn fólk. Seyðurin er allastaðni og hann hevur verið her øgiliga leingi. Fyrr í tíðini hevði ullin sera stóran týdning fyri føroyingar. So stóran, at uttan ullina og tað, sum fekst burturúr henni, bar illa til at liva her.
Í dag hevur ullin kanska ikki eins stóran týdning, men fyri at siga spennandi søguna um “Føroya gull” hava vit latið eina flotta, nýggja framsýning upp, ið snýr seg um seyðin og ullararbeiðið í Føroyum.
So nú er bara at koma á Savnsfagnað at hugna tykkum og hava tað stuttligt. Tit kunnu snúgva tykkum ígjøgnum snúðiniborgina, spæla vendispæl, gera eina trølltoppu, hoyra huldusøgu og mangt mangt annað


text:
Í seinasta partinum spyrja vit, um kristindómurin skal hava framíhjárætt í føroyska samfelagnum
Eigur kristindómur at hava ein framíhjárætt í føroyska samfelagnum? Soleiðis ljóðar seinasti spurningurin, sum verður viðgjørdur í kjakinum um átrúnað og politikk.
Pallborðið er enn tað sama og er mannað av Heina í Skorini, Jógvani Jacobsen, Pæturi Marjunarsyni Dahl, Bjarna Kárason Petersen og Steffani Klein Poulsen.
Í fyrsta kjakinum í PolEtikk er evnið átrúnaður og politikkur. Evnið verður viðgjørt gjøgnum tríggjar høvuðsspuriningar. Teir fyrstu tríggir partarnir innihalda hvør sín høvuðsspurning, og tað er tískil lætt at lurta eftir kjakinum í trimum pørtum ella øllum í senn.


text:
Leygardagin 14. juni var U-8 várkapping á skránni á Streymnesi. Vit vóru við í ferðalagnum leygarmorgun við Smyrli, meðan onkur var farin norður dagin fyri.
At byrja við vóru, av ymsum orsøkum, bara fýra dreingir, men at enda vóru 7 dreingir, so vit høvdu nakrar útskiftarar eisini. Jón Tórður Holm var við sum venjari og eru vit sum foreldur, sera glað fyri at felagið fær borið so í bandi, at ein venjari/leiðari er við dreingjunum tá farið verður av oynni. Kappingin byrjaði kl. 13 og dreingirnir ið vóru við vóru: Rókur, Bogi, Erik, Torkil, Josva, Alex og Markus.
Fyrsti dystur var ímóti HB b og dreingirnir fóru glaðbeintir á vøllin. HEsin fyrsti dystur var merktur av at dreingirnir líka skuldu finna útav hvørjum øðrum haldi eg. Konsentratiónin var ikki í topp, men dysturin kundi farið báðar vegir. Eftir at HB var á odda 2-0 fekk Markus minkað um munin til 1-2, ið eisini gjørdist endaliga úrslitið.
Seinni dystur var móti HB a og nú vóru dreingirnir ordiliga klárir. Bogi Christiansen skoraði fyrsta málið og Alex tað seinna, í hesum dystinum, ið endaði 2-1 til TB.
Heimaliðið EB/Streymur B stóð fyri tørni í triðja dystinum og var hetta nokk tað liðið, ið var frægast hendan dagin. Dysturin endaði 4-2 til EB/S og vóru tað Markus og Alex, ið skoraðu málini fyri TB.
Fjórði dysturin var móti EB/Streymi A. Hendan dystin átti TB allan sum hann var, men eydnan var ikki við okkara spælarum. Bogi skoraði til 1-0 rættuliga tíðliga í dystinum. EB/S svaraði aftur við einum sera hepnum máli til 1-1 og tað, ið var eftir av dystinum høvdu okkara dreingir eitt hav av møguleikum, ið teir tíverri ikki megnaðu at umseta til mál. Dysturin endaði 1-1.
Fimti dysturin var móti B36 B og her var ongin slingur í valsinum. Havnardreingir vórðu flongdir av 4-0 við tveimum málum frá Bog og tveimum frá Torkil.
Sætti dysturin var tað so B36 A, ið stóð fyri tørni. Hesir fingu sama umgang og her var Bogi ordiliga í essinum, tí hann skoraði trý tey fyrstu málini – sera flott! Torkil tók sær av seinasta málinum.
Sjeyndi dysturin var móti HB C, ið undan hesum dysti hevði vunnið 4 dystir og spælt ein javnan. Hesin dysturin gjørdist tann mest spennandi, tí liðini vóru rættuliga jøvn. TÓ – okkara drógu tað longsta stráðið, tí Torkil megnaði at avgera dystin við einum fínum máli til endaligu støðuna 1-0 til TB.
Sostatt megnaði dreingirnir 4 sigrar, ein javnleik og tveir ósigrar í Várkappingini í Streymnesi. Eitt flott avrik og dreingirnir eiga rós fyri ein góðan innsats og ein góðan moral. Har var onki fjas og grenj, teir fóru til uppgávuna við fullum hjarta.
TB hevur eisini havt tvey U-8 lið til kapping í Vági og hava teir eisini fingið frálík úrslit. Tíverri kann undirritaði einans vera eitt stað í senn og tí fái eg ikki skrivað nakað um hetta. Um onkur annar hevur hug til tað, so eru tit vælkomin at senda eina grein inn, so fáa vit hana við.
Myndir: Bjarni Nygaard


text:
Mannajagstrarin 3. Fongurin hjá kannibalinum
Bókadeild Føroya Lærarafelags
Teir tríggir mannajagstrararnir, Ezra, Selina og Luka, leita eftir Veiðumannabókini, sum er stolin frá valdssjúka greivanum Dimir. Teir skulu forða greivanum at sleppa einum dreka leysum á jørðini sum liður í ætlan hansara at taka valdið í landinum. Og tað er ein kapprenning við tíðina. Teir tríggir vinirnir fara hvør sína leið, og Luka verður skjótt varugur við, at leiklutirnir eru býttir. Hann er ikki longur jagstrarin, men tann, ið verður jagstraður. Men við mest náðileysu mannajagstrarunum í hølunum verður Luka noyddur at taka truplar avgerðir.
Megna Luka, Ezra og Selina at steðga ørligu ætlanunum hjá greivanum? Og hvat skal Luka gera fyri ikki at verða tikin av kannibalinum?


text:
Ein av fremstu uppgávum felagsins er at samráðast um sáttmálar og avtalur vegna limirnar. Stór orka verður løgd í hetta arbeiði, tí úrslitini hava so stóra ávirkan á gerandisdag limanna - bæði nú og framyvir. Tá ið samráðingar eru, samstarvar nevndin við maskinmeistarar innan viðkomandi sáttmálaøki og hetta kann hava stóran týdning fyri úrslitið av samráðingunum.
Niðanfyri eru sáttmálarnir, ið Maskinmeistarafelagið hevur gjørt. Um tú hevur spurningar er tú væl komin at ringja til okkum á tlf. 31 47 18.
Lønartalvur
Ein av fremstu uppgávum felagsins er at samráðast um sáttmálar og avtalur vegna limirnar. Stór orka verður løgd í hetta arbeiði, tí úrslitini hava so stóra ávirkan á gerandisdag limanna - bæði nú og framyvir. Tá ið samráðingar eru, samstarvar nevndin við maskinmeistarar innan viðkomandi sáttmálaøki og hetta kann hava stóran týdning fyri úrslitið av samráðingunum.


text:
Marmennil er líkur fólki, men er góðan mun minni í vakstralagi; fingrarnir á honum eru langir. Hann livir á havsbotni og ger útróðrarmonnum mein við at bíta agnið av onglunum og seta fast í botn, so at teir mega slíta snørini; verður hann krøktur, er hann so handa-fimur, at hann kann at loysa teymarnar undan snørinum og soleiðis sleppa undan at verða drigin upp undir borð sum annar fiskur og tikin inn í bát. Eina ferðina, ið hann fekst við at gera síni skálkabrøgd á havsbotninum, bar illa til hjá honum, tí hann ætlaði sær at taka um endan á snøri Anfins bónda úr Elduvík at seta fast í botn, men í tí sama brá Anfinnur við og krøkti marmennilin í aðra hondina; við einari hond kundi hann ikki gera seg leysan og fáa teymin loystan av snørinum, og soleiðis var hann drigin upp, krossur ristur á hann og fluttur heim til hús. Anfinnur hevði hann í varðveitslu hjá sær í árninum og mátti hvørt kvøld minnast til at rista kross í øll fýra horn á árninum, hvar hann sat; ikki vildi hann eta annað enn øgn. Tá ið farið var til útróðrar, høvdu teir marmennilin við sær, men ikki máttu teir gloyma at rista kross fyri hann, tá ið hann var komin inn í bátin. Róðu teir yvir fiskatorvu, settist hann at læa og spæla í báti-num; kastaðu teir tá niður, treyt ikki at fiska, helst tá ið hann drap fingurin niður í sjógvin. Anfinnur hevði langa tíð marmennilin hjá sær; men ein dagin var nógv brim, tá ið teir flotaðu bátin at fara til útróðrar, og tá var gloymt at rista kross á hann í bátinum; tá ið teir vóru komnir frá landi, smoygdi hann sær út fyri borð, og sum vera mundi sást hann ikki aftur.
V.U. Hammershaimb: ”Færøsk Anthologi I”, 1891


text:
Torradagar
Torradagar kallast mentanarvika, ið verður hildin í Klaksvík í torra. Mentanarvikan varð fyrstu ferð hildin í 2007. Torri - ella í torra - kallast mánamánaðurin, ið byrjar í seinnu helvt av januar ella fyrru helvt af februar og varir í 4 vikur fram, tað er eina mánaringrás.
Í torravikuni verður skipað fyri ymiskum tiltøkum í Klaksvík. Fyrilestrar um torra, torrafisk og torrahald. Um fiskivinnu og siðir á sjónum. Eisini verður skiða fyri fyrilestrum um fiskivinnuna í dag, har serfrøðingar frá fiskirannsóknarstovuni at greiða frá fiskivinnuni, sæð frá teirra eygum.
Av øðrum kann nevnast heilsukafé, forkunnug fiskamatarskrá og torrasvimjing eru bert nøkur av áhugaverdu tiltøkunum úr Torrarúgvuni.
Greinar úr Torravikuni
Myndarøð: Hugleiðingar um læknastríðið


text:
Útbygging av Kaldbaks skúla
Veturin 02/03 bygdi ÁTS skúlan í Kaldbak út, so at hann kundi rúma fleiri næmingum. Skúlin í Kaldbak bleiv fyrstu ferð tikin í brúk fyri 100 ár síðani, tá var bara ein bygningur. Seinni bleiv so ein annar bygdur uppí. ÁTS bygdi so út fyrst í hesu øld, so tríggjar skúlastovur vóru í skúlanum, eins og fleiri rúm á loftinum vórðu løgd afturat.
Myndir av lidna bygninginum kunnu síggjast niðanfyri.
Okkara bústaður
ÁTS Sp/f
á Fløtum 14
FO-180 Kaldbak
Føroyar
tel: 21 75 46
e-mail: ats@ats.fo


text:
Heimspeki
Heimspeki er ein læra innan almennir og grundleggjandi trupulleikar viðvíkjandi ymisk rák, sum vísindi, estetikki, sannkenningarfrøði, etikki, logikki, mál og metafysikk. Heimspeki er ein øðrvísi máti at loysa trupulleikar við skilagóðum framferðarhátti í rákum, til dømis, at fólk spyrja spurningar so sum, um Guð er til, um vitan er møgulig, og hvat ger eina gerð rætta ella skeiva. Heimspeki er týtt frá tí forngrikska orðinum φιλoσoφίa (filosofia, sum bókstaviliga merkir "kærleiki til vísdóm". Á føroyskum nýta vit heitið heimspeki, tó er heitið hugspeki eisini at hoyra.
Týdningarmikil fólk[rætta | rætta wikitekst]
- Heraklit
- Parmenides
- Sokrates
- Platon
- Aristoteles
- Aurelius Augustin
- Thomas Aquinas
- René Descartes
- Roger Bacon
- Francis Bacon
- Immanuel Kant
- William James
- Bertrand Russell
- Edmund Husserl
- Søren Kierkegaard
- Friedrich Nietzsche
- Jean-Paul Sartre
- Albert Camus
- Ludwig Wittgenstein


text:
Tann 8.mars 2020 hildu vit altjóða kvinnudagin í Mentanarhúsinum við heitinum: Reglubrot. Tann 8. mars 2019 hildu vit dagin við at spyrja: Skal samfelagið skifta fortekn? Frá ♂til ♀
Vit fingu øll okkara reglubrot! Ein heimsumfatandi farsótt rakti heimin. Og við okkara reglubroti síggja vit nøkur tekin til eitt samfelag við nýggjum fortekni, har kvinnustørvini tóku um endan.
Var hetta lagnunnar speisemi? Ella eru vit bara klókar afturlítandi?
Nú vit fyrireika 8. mars 2021, er tað við arbeiðs-yvirskriftin: Vit taka pallin! Nýggj verð – nýggj leiðsla!
Yvirskriftin kemur nærum av sær sjálvum, nú vit hava strítt okkum ígjøgnum korona-farsóttina. At koma væl ígjøgnum eina farsótt krevur samanhald, samstarv tvørtur um markamót og grundleggjandi álit á stovnar í samfelagnum. Tað er tørvur á kvinnuligum virðum!
Í Føroyum sóu vit eisini kvinnurnar taka pallin. Í krepputíðum traðka kvinnur fram! Lærarar, pedagogar, handilsfólk, vaskifólk, hjálparfólk o.o. máttu arbeiða meira og øðrvísi fyri at samfelagshjólini framvegis kundu mala. Og vit sóu sjúkrarøktarfrøðingar, granskarar, kvinnuligar leiðarar, forkvinnur o.a. traðka fram í kastljós.
Tað kennist, sum um ein nýggja tíð er byrjað! Men hvussu flyta vit okkum best fram á leið? Hetta er evnið 8. mars 2021. Vit bjóða nøkrum gløggum kvinnum upp á pallin at hoyra teirra boð.
Súsanna Olsen, lektari, fer at hugleiða um verðina, sum vit síggja hana í dag. Hvat krevst til eina nýggja pallseting? Og hvørjar royndir hava aðrar gjørt? Vit fáa vitjan av trimum kvinnum, sum hava tikið politiska pallin fyrr og nú. Tær hava slóðað fyri og verið fyrimyndir: Karin Kjølbro, Helena Dam á Neystabø og Edva Jacobsen.
Vit hitta eisini tríggjar kvinnur, sum ferðast á andaligum, mentanarligum og filosofiskum pallum – tær hava so at siga fingrarnar í okkara mentanarliga jørðildi: Maria Jørðdal Niclasen og Dania O. Tausen. Hvørjar eygleiðingar hava tær gjørt? Hvussu halda vit best áfram uttan at missa fótafesti ella okkum sjálvar?
Eisini tosa vit við fýra kvinnur, sum hava merkt miðlalandslagið í Føroyum í korona-tíðini: Margit Stórá, Óluva í Gong, Marita Debes Magnussen og Alexandra á Dul. Tær hava traðkað fram og hugtikið okkum: Siðiligar, støðufastar, gløggar og álitisvekjandi. Lena Mohr, stjóri á Sansum og stigtakari til Kvinnu, er eisini við í hesum
Vit gleða okkum til eitt kvøld, har vit vera vísari, djarvari, gløggari, men eisini undirhildnar! Tí afturat hesum panelunum, sum Óluva Zachariasen leiðir okkum ígjøgnum, fáa vit vitjan av vælsvingandi kvinnubólkinum SWAY, Elisa Vang fer at undirhalda við einum priki, og á veggunum hanga listaverk hjá Rannvá Holm Mortensen. Eisini kunnu tit keypa okkurt gott at eta og drekka, áðrenn tiltakið byrjar, og ein góð kondittarakøku í steðginum.
Demokratia skipar fyri bussi av Bursatanga til Fuglafjarðar kl. 17.15, so kvinnur úr Havn og framvið bussrutuni hava møguleika fyri at koma til Fuglafjarðar til ein góðan bita, áðrenn tiltakið byrjar. Bussurin koyrir aftur til Havnar, tá tiltakið er liðugt. Skipað verður fyri undirhaldi í bussinum eisini.
Tiltakið er ókeypis, men tilmelding er neyðug, eisini til bussin. Melda til á atgongumerki.fo. Her kunnu tit eisini bíleggja og gjalda fyri mat og drekka frammanundan. Til ber at keypa drykkjuvørur í Mentanarhúsinum.
Skrá
17.15 Bussur fer úr Havn. Steðgar møg. við Løkshøll, Skipaneskrossin og Magn í Gøtudali
18.00 Mentanarhúsið letur upp. Tey, sum hava keypt sær mat, kunnu her hugna sær saman. Eisini er barrin opin
18.50 SWAY fara á pallin
19.00 Rønn Eliasen bjóðar vælkomin
19.05 Súsanna Olsen: Nýggjur verð, nýggj leiðsla / pallseting
19.20 Óluva Zachariasen bjóðar fyrsta panelinum á pallin. Tríggjar vískvinnur um
- Karin Kjølbro, ein av fyrstu kvinnunum í Løgtinginum
- Helena Dam á Neystabø, drúgvar royndir í politikki
- Edva Jacobsen, løgtingskvinna og kommunupolitikkari
19.45 Elisa Vang undirheldur
19.55 Steðgur – góð køka frá Mariettu og kaffi / the. Barrin er opin. Listaframsýningin í fundarhølinum er opin
20.20 SWAY syngja
20.30 Óluva Zachariasen bjóðar næsta panelinum á pallin.
- Maria Jørðdal Niclasen, prestur í Kvívík
- Dania O. Tausen, tónleikari og yrkjari
20.50 Óluva bjóðar triðja panelinum á pallin. Tær tóku pallin í 2020
- Marita Debes Magnussen, Thetis
- Margit Stórá, Landssjúkrahúsið
- Óluva í Gong, Felagið føroyskir sjúkrarøktarfrøðingar
- Alexandra á Dul, Klaksvíkar sjúkrahús
- Eygleiðari: Lena Mohr, Sansir & stigtakari til Kvinnu
21.20 Almenni parturin er av. Hava tit hug, ber til at steðga eina løtu, njóta listina, góð prát og okkurt gott úr barrini
21.30 Ella har á leið: Bussurin koyrir aftur til Havnar
21.45 Ella har á leið: Mentanarhúsið letur aftur.


text:
BÚMERKIÐ
Búmerkið er sett saman av tveimum F’um, sum eru teknað við útlinju, og eru 60 gradur á skák. Tað seinna F’ið er snarað 180 gradur og sett inn ímóti hinum F’inum.
Liggjandi pettini – teir báðir útgangandi stelkarnir í F’unum, eru eins og avlangar hvítvørueindir, eitt nú lágar frystiboksir, meðan standandi pettini – teir báðir loddrøddu stelkarnir í F’unum, eru eins og standandi, loddrættar hvítvørueindir.
Linjurnar í búmerkinum mynda eina trívídd. Í hesum trívíða rúmi standa hesir báðir formar, harmoniskt samansettir, líka sum hvítvørueindir verða fittaðar og installeraðar í einum ídnaðarkøki.
LITIRNIR
Búmerkið hevur tveir litir, blátt merki og svarta skrift. Blái liturin er frískur og reinur, og hann sker seg burtur úr litunum hjá kappingarneytum í somu vinnu í Føroyum. Blátt, saman við hvítum, signalerar stál, og riggar tað tí væl til hvítvørur.
NAVNASKRIFTIN
Navnið er sett við skriftini Termina. Hon er opin, klár og lætt lesilig. FOKUS stendur við Termina Bold, meðan INDUSTRY stendur við Termina Regular.
Stavirnir í navninum eru hástavir, meðan undirheitið stendur við lágstavum.
ADRESSU- OG SKELTASKRIFT
Til adressu- og skeltaskrift havi eg valt at brúka Montserrat. Hon er sera greið at lesa í smáari skrift, og er ein av Google fontunum og er tí góð at brúka til internetið.
Montserrat hevur eitt rátt og ídnaðarligt úttrykk og er tí væl egnað at brúka til ídnað.
Nota Bene
Uppsetingarhættirnir av búmerkinum eru avgerandi og endaligir.
Ein eigur ongantíð at toyggja búmerkið á nakran hátt, men altíð at minka og vaksa tað proportionalt.
Sjúrður Højgaard, grafiskur sniðgevi, MHÍ ‘97.


text:
(Ja, síðan er undir menning) .-)
[/vc_custom_heading]
Alarm.fo
Vit hava førleikarnar til at menna vev skipanir. Vit hava ment ein vev skipan til Alarm.fo, har ein kann rita inn og senda boð til Alarm.fo appina, síggja úrslit og hagtøl v.m.
Eisini hava vit eina vanliga heimasíðu til Alarm.fo.
Vit sniðgeva, menna og royndarkoyra appir í tøttum samstarvið við kundar okkara.
Appir vit hava ment
Alarm.fo
Alarm.fo er ein kunningarskipan, ið veitir almenna kunning stundisliga á snildfonina. Tað, sum er serligt við hesari skipan er, at tað er brúkarin sjálvur, ið tillagar kunningina, soleiðis at hann einans móttekur kunning, ið er viðkomandi fyri seg.
Alarm.fo skipanin kann eisini nýtast innanhýsis í einari fyritøku. Í hesum førum kann ein leiðari t.d. senda boð/kunning til ein ella fleiri bólkar av starvsfólkum samstundis.
Ættirnar
Ættirnar er ein app, ið hevur til endamáls at læra føroyingar heitini á ættunum á føroyskum. Appin hevur eitt kumpass, koordinatar, og vísir, hvussu høgt ein er yvir sjóvarmálan.
eDiary
eDiary er ein elektronisk dagbók, har ein kann gera sín egna vanga, skriva dagbøkur og deila tær við sínar vinir.


text:
1971
1971 var sambært gregorianska kalendaranum eitt vanligt ár, ið byrjaði á einum fríggjadegi.
HendingarEdit
- 7. februar - Sveis gevur kvinnum valrætt. Rætturin er tó bert galdandi í landsvali og ikki øllum kantonum (sýslum).
- 24. februar - Sveis gevur kvinnum valrætt. Rætturin er tó bert galdandi í landsvali og ikki øllum kantonum (sýslum).
- 24. februar - Sjøtul verður settur á at byggja Vesturkirkjuna.
- 1. mars - Havnar Judofelag verður sett á stovn.[1]
- 12. mars - Hafez al-Assad gerst forseti Sýria.
- 19. apríl - Sierra Leona gerst lýðveldi.
- 18. november - Oman fær fullveldi frá Stóra Bretlandi.
ÍtrótturEdit
FótbólturEdit
- 20. juni Føroyar-Orknoyggjar 1-1 (0-0) í Tórshavn
FøðingarEdit
- 20. januar – Uni Arge, føroyskur fótbóltsleikari, hondbóltsleikari og tónleikari
- 15. februar – Bergtóra Høgnadóttir Joensen, føroyskur politikari
- 20. februar – Jari Litmanen, finskur fótbóltsleikari
- 21. mai – Rúni Nolsøe, føroyskur fótbóltsleikari
- 26. mai – Bjarni Johansen, føroyskur fótbóltsleikari
- 1. juni – Ghil'ad Zuckermann, málfrøðingur og rithøvundur
- 29. juli – Lisa Ekdahl, svensk songkvinna
- 28. august – Arnbjørn Ó. Dalsgarð, føroyskur rithøvundur
- 13. september - Stella McCartney, bretskur mótasniðgevi
- 20. september – Henrik Larsson, svenskur fótbóltsleikari
- 18. desember – Rigmor Dam, føroyskur politikari
AndlátEdit
- 10. januar - Coco Chanel, franskur mótasniðgevi (f. 1883)
- 3. juli - Jim Morrison, amerikanskur rocksangari (f. 1943)
- 24. mars - Arne Jacobsen, danskur sniðgevi og arkitektur (f. 1902)
- 6. apríl - Igor Stravinskij, russisk-amerikanskt tónaskald (f. 1882)
- 21. apríl - François Duvalier, politikari og einaræðisharri í Haiti (f. uml. 1907)
- 6. juli - Louis Armstrong, amerikanskur jazztónleikari og sangari (f. 1901)
- 11. september - Nikita Chruschtschow, sovjetiskur politikari og statsleiðari (f. 1894)


text:
Hugsa um, hvussu sjálvmótsigandi tað er at siga, at man ikki dugir sítt egna móðurmál. Sjálvandi duga øll í Føroyum føroyskt. Heldur er tað tað, at vit hava sett føroyskt upp á ein piedestal og tí ikki kenna okkum aftur í tí, vit lesa í miðlunum og aðrastaðnis. Tí tað, sum stendur har, er ofta ikki í tráð við, hvussu vit høvdu orðað okkum. Meðan skriftmálið hevur sínar røtur í einum hevdbundnum máli, sum langt síðani er útdeytt, er talumálið sprelllivandi við eini rúgvu av ónollum.
Og hetta gevur okkum reklamufólkum, SoMi-spesialistum og mikro-influensarum nakrar gyltar møguleikar. Vit hava ein boðskap, sum skal út, og tá kunnu trý ting fara fram: 1) Fólk lesa tað og eru samd. 2) Fólk lesa tað og eru ósamd. Ella – og tá fara bæði tíð, orka og pengar til spillis – 3) fólk lesa tað ikki.
Samd ella ósamd – tað fært tú ikki gjørt so nógv við. Men vilt tú hava tey at lesa tað, sum tú hevur at siga? So les víðari.
Skriva sum tú tosar
At skriva, sum tú tosar, er ikki bara sum at siga tað. Men at skriva, sum tú tosar, er tað viktigasta, tá tú fæst við marknaðarføring og samskifti. Um tú bara fert at minnast EITT av tí, sum eg sigi her, so lat tað vera tað. Alt annað, sum verður umrøtt her, kundi fyri so vítt havt yvirskriftina Skriva sum tú tosar. Veitst tú hvat – ikki býtt. Eg fari at geva øllum breyðtekstunum ta yvirskriftina.
Skriva sum tú tosar
Dugir tú blindskrift? So lat eyguni aftur og hoyr orðini fyri tær. Hoyr orðini fyri tær, so hvørt fingrarnir dansa runt á knappaborðinum. Hav eina beinleiðis synapsu koyrandi millum tankarnar og fingrarnar. Skriva sum ein klaverleikari, sum situr við klaverið seint á kvøldið og improviserar. Veitst tú hvat – skriva sum Bill Evans spælir klaver.
Skriva sum tú tosar
Tá ið tú hevur fingið alt út, so er at klippa til og fáa samanhang í. Hetta er tann parturin, sum tekur tíð. Eitt gott mið er at skriva stuttar og greiðar setningar. Men royn eisini og hugsa um musikkin – bæði í einstøku orðunum, men eisini hvussu tey ljóða og síggja út í mun til tað orðið, tey standa við síðuna av. Bókstavarím eru góð, men tey kunnu tykjast pátikin, um tað verður ov nógv av tí góða. Undirspæl tað heldur við at skifta millum hjáljóð og sjálvljóð. Endar eitt orð við sjálvljóði, so byrja tað næsta við hjáljóði. Vice versa. Hetta gevur eina góða, natúrliga rútmu.
Skriva sum tú tosar
Nakað, sum at síggja til ikki hevur nógv upp á seg, men í grundini er avgerandi fyri, hvussu ein setningur verður lisin, eru smáorð so sum sambindingarorð og hjáorð. Sigur tú soleiðis ella soleiðisnar? Tað veldst kanska um samanhangin. Sigur tú umskylda ella orsaka? Tað veldst kanska um, hvønn tú tosar við? Og hvussu við kortini, tó ella allíkavæl? Bara ella bert? Sum ella ið? Um ella viss? Ikki undirmeta hesi orðini, tí tey eru sentral, vilt tú geva lesaranum eina mynd av tær.
Skriva sum hini tosa
Og minst til, hvønn tú skrivar til. Eitt er, at ein skrivar, sum ein tosar, men í hesari vinnuni má ein eisini vera liðiligur, tí tað er ymiskt, hvør málbólkurin er. Hov! Sært tú, hví ketan hoppaði av har? Eg skrivaði ein heldur enn tú. Tá verður tað ópersónligt og óviðkomandi at lesa. Hav altíð ein móttakara í huga. Ein tummilregla er at skriva, sum um tú skrivaði til ein góðan vin. Tak tað róligt og brúka ikki óneyðuga fín ella háfloygd orð.
Skriva sum tú tosar
Um tú ivast, hvussu eitt orð stavast, so hyggur tú í orðabókina. Men finnur tú ikki orðið, tú leitaði eftir, hvussu so? Finnur tú ein avloysara í staðin? Eitt nú eru orðini allíkavæl og (væl) egnaður ikki at finna í Móðurmálsorðabókini. Men mítt máloyra sigur mær – og tað veit eg, títt eisini ger – at soleiðis siga flestu føroyingar. Stóla upp á máloyrað. Eisini tá orðabókin sigur nakað annað. Og hav oyrað við tær, allastaðni tú fert. Ver eins forvitin, tá tú hoyrir eitt nýtt orð, sum tá tú hoyrir eitt gamalt ella eitt gloymt orð.
Skriva sum tú tosar
Summi siga, at føroyskt er sagnorðamál, men tá tú fæst við marknaðarføring, eru sagnorð heilt avgerandi, tí tey leggja upp til, at okkurt hendir; tey seta tankarnar í gongd. Óteljandi dømi finnast. Just do it. Think different. Og fantastiska slagorðið hjá Endurnýtsluni: Skilir tú? Og hey, droppa lýsingarorð – uttan so tey geva setninginum eina musiska dimensjón ella heildini ein nýggjan týdning – tí tað finnast næstan eingi lýsingarorð við plúmmi í (banniorð undantikin).
Skriva sum tú tosar
Aftur at tí eru tvey orð, sum altíð rigga væl í lýsingum (hetta lærir tú á fyrsta degi í reklamu-skúla), og tað eru orðini nú og tú. Men minst til innihaldið, og hvat tú hevur pá hjarta, og ger tær greitt, hví hetta er viðkomandi fyri onnur.
Dømi: Tað gevur onga meining at skriva "Visti tú, at [set inn heitið á vøru] frá [set inn fyritøku] nú [set inn hvat er gott við vøruni] og fæst fyri bert [set inn niðursettan prís]". Tað skuldi man annars trúð, ha? Tí Visti tú, at nú er ein setningur, sum byrjar við sagnorði og hevur orðini tú og nú. Men sum samskifti gevur hetta ikki meining, tí a) øll gera tað og b) øll gera tað. Ger ikki sum øll hini. Ver tú.
At seta ð og komma hevur einki at gera við at meistra kynstrið, sum er at skriva, sum tú tosar. Vit fyrihalda okkum jú heldur ikki til sovorðið, tá vit tosa. Stríðist tú við ð og komma, so spyrt tú bara ein, tú kennir, um at rættlesa fyri teg. Host host.
Og sum sagt, so er gott føroyskt mál ikki bara eitt avoldað fornmál. Tað er ei heldur bara nútíðarføroyskt við fremmandaorðum og skeivum setningsbygnaði. Tað er bæði. Ein vavgreytur við sínum heilt serligu ljóðreglum. Og tað kann vera, at tað ikki altíð er í tráð við mállæruna, men tað er okkara móðurmál, og her rúmast allar okkara kenslur.
Kári P segði einaferð við Suna Merkistein, at "kenslulívið fær sín felagsliga búna ígjøgnum móðurmálið. Frumupplivilsið er tað avgerandi fyri ein yrkjara – at trilva aftur í menningarrásina og geva orðum kensluligar hjátýdningar, sum ikki finnast í orðabókunum. Nei, tað føroyska málið verður mær aldri fremmant, so leingi eg livi."
Eg havi hug at siga, at fólk, sum hava eina meining um føroyskt, kunnu býtast í tvey: Tey, sum hugsavna seg um føroyskt, sum tað er, og tey, sum hugsavna seg um føroyskt, sum tað burdi verið.
Eg skal ikki siga, hvat er rætt.
Eg veit bara eitt – og hetta kanst tú heilsa, næstu ferð onkur sigur seg ikki duga føroyskt – at føroyingar tosa føroyskt, og føroyskt eigur ongantíð at vera føroyingum fremmant. Tað eru vit, sum búgva her, og tað eru vit, sum hava snikkað málið til ígjøgnum øldirnar. Eg vóni fyri alt í verðini ikki, at føroyskt nakrantíð verður danskt ella enskt – men eg veit eisini, at føroyskt ongantíð fer at verða norrønt aftur.


text:
Um okkum
Eg eri uppvaksin og havi livað stóran part av mínum lívi í Føroyum. Eisini havi eg búð tvey ár í USA og eini 26 ár í Kanada.
Frá umleið 1972 til 1985 hevði eg ein musikkhandil her í Runavík, men konan var úr Kanada og vildi hon sleppa aftur til heimlandið. Í 1985 fluttu vit so til býðin Hamilton, sum er mitt ímillum Toronto og Niagara Falls, hvar eg keypti Waddington Music. Eftir at hava haft musikkhandil í meir enn 20 ár kastaði eg meg yvir at stemma og umvæla klaver.
Eg tók eina klaver-flygil tekniskta útbúgving á George Brown College og hevði eisini í ein yvgang saman við einum øðrum manni servisuna av Yamaha klaverum og flyglum, í einum øki á umleið 7-800.000 íbúgvum. Eisini var eg við til fleiri Yamaha Kanada servisu, teknisk skeið. Tá eg stemmaði mest, lá talið um eini 400 stemningar um árið.
Eftir hettar var eg saman við øðrum um framleiðslu av klaverum og flyglum í Kina, undir navninum Silvertone.
Umstøður hava gjørt at eg eri aftur í Føroyum og eg havi valt at gera tað sum eg kenni sera væl…søla og servisa av musikkinstrumentum. Eg kenni flest øll merkir og veit hvat tey standa fyri av kvaliteti.
Eg havi valt merkir hvar eg haldi at tú fart eina mest fyri tína pengar, tvs. góðan kvalitet fyri ein minni penga. Eg innflyti td. bæði klaver, flygil og gittarar direkta frá framleiðara.
Eitt sum eg ofta hoyri frá serliga fólki úr Havn er….”tað er ótrúligt sum instrumentini hjá tær eru bílig”, tvs. at tú fært nógv fyri pengarnar her, kvalitet fyri ein bíligan penga.


text:
Nýggjur leiðandi stjóri og heilsufrøðiligur stjóri
05/02/2018
1. februar 2018 varð Helle Hjalgrim sett í starv sum leiðandi- og heilsufrøðiligur stjóri á Amplexa Genetics A/S. Helle hevur fyri setanina arbeitt sum fyrst granskingarleiðari og síðani heilsufrøðiligur stjóri fyri Filadelfia (Epilepsisjúkrahúsið) i Dianalund. Hon er serlækni innan nevropediatri og hevur eina masterútbúgving innan leiðslumenning. Í sambandi við setanina hevur Amplexa Genetics endurskoðað rakstrarætlaninar og í tí sambandi er avgjørt eisini at veita kanningar til einstaklingar/privat.


text:
Sólskinssøgurnar um langteinarenning hjá føroyskum kvinnum vilja ongan enda taka. 2014 hevur givið okkum kanónúrslit og føroysk met í bæði maraton og ½ maraton. Og á ársins seinasta degi fingu vit so aftur eitt føroyskt met á hálvum maraton, tá Marna Egholm í stórum stíli stórsigraði í Ånglamark hálvmarathon í Keypmannahavn. 5.000 rennarar vóru møttir upp á Østerbro, har kappingin varð hildin.
Marna var eitt sindur ivasom, um hon skuldi luttaka ella ikki. Vegna krím varð avgerðin ikki tikin fyrr enn kvøldið fyri meðan hon rann ein róligan joggingtúr. Klokkan hálvgum tíggju var startskotið, og tá hevði Marna longu avgjørt, at hon skuldi fara eftir føroyska metinum hjá Valborg Heinesen. Fyrsta av teimum fýra umførunum í Fælledparkini varð runnið sera hart. Á øðrum umfari valdi Marna at seta ferðina eitt sindur niður aftur og halda seg til ætlanina at renna beint um 1.21. Marna rann væl og kendi seg sera sterka. Longu tá 13 kilometrar vóru runnir, kendi hon á sær, at tað skuldi eydnast at halda allan vegin heim.
Og so var eisini. Endaliga tíðin hjá Marnu gjørdist 1.20.57 tímar. Hetta var 22 sekund skjótari enn metið, sum Valborg Heinesen setti til HM í Keymannahavn í vár. Tíðin var so mikið góð eisini, at Marna vann ein trivaligan stórsigur í hesi stóru kappingini. Nýggja føroyska metið gav henni sigurin meira enn tveir minuttir frammanfyri liðfelagan úr Sparta, Michelle Poulsen, sum eisini er kendur rennari í Danmark.
Longu fjórða januar rennur Marna aftur. Tá verður kapping á 10 km. Eitt av stóru málunum fyri várið 2014 er Berlin ½ marathon í mars. Tá verða møguliga eisini hinar báðar langteinastjørnurnar hjá okkum við – Valborg Heinesen og Bjørk Herup Olsen. Og tá man føroyska metið i hálvum maraton enn einaferð standa fyri skotum.
FÍF ynskri Marnu hjartaliga tillukku við hennara fyrsta føroyska meti!
Marna rennur VK3 á Argjum


text:
- Tíðindi, mentan og ítróttur
MYNDAFRÁSØGN: Ferðavinnan í fríum falli
Fetini hjá Johannes Jensen upp eftir trappunum til nýggju matstovuna í Hotel Føroyum eru tung.
Hóast kalendarin vísir, at vit eru farin inn í mai mánað, so er deyðatøgn og tómt í kenda gistingarhúsinum við flotta útsýninum yvir Havnina.
Johannes Jensen er bæði stjóri og ein av eigarunum av Gist & Vist, sum er størsta gistingarhús og matstovu samtakið í landinum. Gist & Vist rekur eitt nú Hotel Føroyar, Hotel Tórshavn og Hotel Vágar, og so allar okkara fremstu matstovu, eitt nú Koks, sum hevur tvær Michelin-stjørnur, Áarstovu, Barbaru, Ræst, Tarv, Skeivapakkhús og Etika.
Men beint nú er Johannes Jensen vitni til, at lívsverk hansara syndrast fyri eygum hansara. Koronakreppan hevur sent blómandi føroysku ferðavinnuna í eitt frítt fall.
- Hetta er einki stuttligt, staðfestir Johannes Jensen vónleyst, meðan hann hyggur út gjøgnum eitt vindeyga í nýggju matstovuni, sum stendur klár at taka móti gestum.
- Tað mangla bara gardinurnar, leggur hann afturat og yppir øksl.
"Umsetningurin er farin niður í einki. Hotellið er skraltómt."
Johannes Jensen, eigari og stjóri, Gist & Vist
Missa 90 prosent
Hósdagin segði Bárður á Steig Nielsen, løgmaður, alment, at myndugleikarnir ikki ynskja, at ferðafólk koma til Føroya í summar.
SÍ EISINI: Løgmaður: Ynskja ikki ferðafólk í summar
Gistingarhúsini standa tískil til at missa upp í 90 prosent av viðskiftafólkunum í ár, vísir ein greining, sum Deloitte hevur gjørt fyri Betri Banka.
Hetta lemjandi fyri virksemið hjá øllum teimum, sum arbeiða innan ferðavinnuna. Johannes Jensen og hini, sum reka gistingarhús og matstovur, hava verið noydd at siga hópin av fólkum úr starvi. Eitt nú hevur ferðaskrivstovan 62 norð sagt øll starvsfólkini upp - eisini stjóran Bergur Thomsen.
LES EISINI: 62 Norð sigur øllum starvsfólkunum upp
Fallið hjá ferðavinnuni ávirkar eisini bruttotjóðarúrtøkan hjá Føroyum, sum minkar kanska heilt upp í 800 milliónir krónur.
Føroyska ferðavinnan hevur hesi síðstu sjey árini havt ein árligan vøkstur í inntøkunum frá útlendskum ferðafólkum upp á 10 prosent.
Í 2019 vóru inntøkurnar frá innkomandi ferðavinnuni 784 milliónir krónur.
Áðrenn korona kom, vóru útlitini, at umsetningurin fór at økjast upp í hálva aðru milliard krónur í 2025. Tá, í 2025, høvdu ársverkini innan ferðavinnuna verið 1.350, sigur Deloitte.
Óvist er, um hjálparpakkarnir eru nóg góðir til at tryggja, at ferðavinnan kemur fíggjarliga fyri seg aftur eftir koronakreppuna, skrivar Deloitte í frágreiðingini.
LES EISINI: Ferðavinnan vil hava endurgjald
Stongt tvey gitstingarhús
Johannes Jensen, stjóri í Gist & Vist, hevur longu stongt tvey gistingarhús, Hotel Tórshavn og Hotel Vágar, og so nakrar av matstovunum.
Hann dylir ikki yvir, at um samtakið ikki fær onkra fíggjarliga hjálp frá bæði bankum og landinum, so hórar Gist & Vist ikki undan koronakreppunni.
- Ferðavinnuárið 2020 er farið fyri skeytið, so vit fáa ongar inntøkur fyrr enn apríl komandi ár. Beint nú royna vit bara at tillaga okkum støðuna, men vit yvirliva ikki uttan hjálp til næsta ár - hjálp frá annahvørt pengingarstovnum ella frá tí almenna," staðfestir Johannes Jensen, stjóri, erliga.
- Umsetningurin hjá okkum er farin niður í einki. Tú sært tað sjálvur. Hotellið er skraltómt. Tað er syrgiligt. Mann roynir at hugsa rationelt, og mann roynir at hugsa við hjartanum. Tað, sum er mest umráðandi, eru fólkini kring ein. Tað er ótrúligt at uppliva tað forstáilsi, sum tey hava víst.
"Vit yvirliva ikki uttan hjálp til næsta ár."
Johannes Jensen, eigari og stjóri, Gist & Vist
Sí serligu myndafrásøgnina hjá Bjarna Árting Rubeksen, myndamanni, og Una Leitisstein Hansen, journalisti, við at trýsta á myndina ovast í greinini.
Tak niður
Sí eisini


text:
Hjartaliga til lukku við elbilinum!
Ein elbilur skal løðast, og tað ber til at løða bilin við heimaløðistøð og/ella á almennu løðistøðum.
Tað fyrsta, tú nú skalt gera, er at stovna brúkara á heimasíðuni www.elbil.fo. Sí vegleiðing
Hetta er neyðugt, um tú ætlar tær at løða á almennu løðistøðunum kring landið. Á síðuni www.elbil.fo er yvirlit yvir almennu løðistøðirnar, og tað er eisini umvegis elbil.fo, at tú rindar fyri almennu løðingarnar. Tí er neyðugt við brúkara og at tú setir pening inn á. Sí vegleiðingina omanfyri.
Tað ber eisini til at hava eitt løðispjaldur, sum tú byrjar og endar løðingina við.
Vilt tú hava eina heimaløðistøð, er mannagongdin soleiðis:
Set teg í samband við løggildan elinnleggjara. Sí yvirlit yvir løggildar elinnleggjarar.
Umbið heimaløðistøð á heimasíðuni hjá SEV. Bílegg heimaløðistøð
Tað ber til at fáa bíligari elprís fyri streymin, sum elbilurin (og hitapumpan) brúkar. Tó er neyðugt við einum serstøkum málara, einum sokallaðum grønum málara.
Vilt tú hava grønan málara, er mannagongdin soleiðis:
Set teg í samband við løggildan elinnleggjara.


text:
Hetta eru greiðu boðini í einari fráboðan frá ST-aðalskrivaranum, har endamálið komandi 10 ára skeiðið er at menna eina fólkarørslu, til at endurbøta heimsins vistskipanir.
5. juni er altjóða umhvørvisdagur, og í tí sambandi hevur ST kunngjørt, at komandi áratíggju (2021-2030) at vera áratíggju fyri endurbøting av heimsins vistskipanum.
António Guterres, ST-aðalskrivarin, sigur soleiðis um avgerðina:
– At náttúran verður týnd, er við til at máa grundarlagið undan vælferðini hjá 3,2 milliardum fólkum ella hjá 40% av heimsins íbúgvum. Tíbetur er jørðin mótstøðufør, men henni tørvar okkara hjálp. Vit hava enn tíð at bøta um skaðan, sum vit hava gjørt.
Fráboðanin hjá ST er av stórum týdningi. Heimsins vistskipanir veita okkum føði, vatn, tilfeingi og vælferð, og hóast teirra grundleggjandi týdning eru tær í ógvusligari afturgongd. Skógir verða feldir við miklari ferð. Vandi er fyri, at vit fara at missa 90% av heimsins koralrivum áðrenn 2050, eisini hóast alheimsupphitingin verður hildin niðan fyri 1,5 hitastig. Haraftrat vísa granskarar á, at ein millión sløg av plantum og djórum eru í vand fyri at doyggja út – fleiri innan fá áratíggju, og at neyðugt er við munandi átøkum beinanvegin.
António Guterres sigur at enda í síni fráboðan:
– Henda altjóða rørsla skal savna stjórnir, vinnulív, felagsskapir, borgarasamfeløg og borgarar í eini higartil ósæddari roynd at lekja jørðina. Við at endurbøta vistskipanir, kunnu vit fáa ferð á eina broyting, sum fer at viðvirka til, at vit náa øll tey burðardyggu heimsmálini.
Vit eiga at varðveita, endurskapa og endurbøta okkara vistskipanir. ST hava útgivið eina leiðbeining um hetta arbeiði, og hvussu politikarar, fyritøkur og borgarar kunnu fara til verka. Hon kann lesast og takast niður her.
Her ber til at síggja video-brot við António Guterres: https://twitter.com/antonioguterres/status/1400979432316313601?s=20


text:
Klaksvíkar kommuna hevur í eina tíð arbeitt við at fyrireika eina nýggja útstykking á Fossum í Klaksvík. Arbeiðið hevur drigið nakað út, men nú er klárt at bjóða arbeiðið út til høvuðsarbeiðstøku.
Í gjár undirskrivaði borgarstjórin, Jógvan Skorheim, avtalu um keyp av ognarpørtum á Fossum. Sostatt er klárt at fara undir arbeiðið. Útstykkingin verður gjørd í trimum byggistigum, og samlaða talið av grundstykkjum verður 91, harav 44 grundstykkir til sethús og 47 til raðhús.
Kristian Eli Zachariasen, formaður í umhvørvis- og býarskipanarnevndini, fegnast um, at arbeiðið nú kann fara í gongd, tí áhugin fyri hesari útstykkingini hevur verið sera stórur. Hendan verkætlanin ger, at Klaksvíkar kommuna framhaldandi kann vaksa, og tað gleðist eg um, sigur Kristian Eli.
Í fyrsta byggistiginum verða 19 grundstykkir til sethús og 14 til raðhús, í øðrum byggistigi verða 24 grundstykkir til sethús og í triðja byggistigi 33 grundstykkir til raðhús.
– Øll grundøkini verða gjørd byggiklár, og fer hetta at lætta um arbeiðið hjá teimum, ið keypa grundstykki.
Klaksvíkar kommuna gjørdi í septembur 2018 avtalu við SNA arkitekar um


text:
7295.15 - Mál- og skriftmálsmenning fyri skúlaaldur
Skeiðsnummar
7295.15
Heiti
Mál- og skriftmálsmenning fyri skúlaaldur
ECTS
10
Fortreytir
Treytin fyri at luttaka á skeiðinum er, at tann lesandi er innskrivað/ur til lestur á Námsvísindadeildini, Fróðskaparsetur Føroya.
Endamál
Endamálið við skeiðnum Mál- og skriftmálsmenning fyri skúlaaldur Tey lesandi skulu fáa innlit í hugtøk í vísindi innan kognitiva menningarsálarfrøði, fyrstu málmenningina, ljóðlæru, skriftmálsbrúk í samfelagnum, og hvussu børn uppdaga skrivingina.
Innihald
Mál- og skriftmálsmenning fyri skúlaaldur: 1. Móðurmálið og hvussu málið háttar sær 2. Málmenning í menningarsálarfrøðiligum høpi 3. Fyrsta málmenningin 4. Móðurmálið heima og og úti í samfelagnum, t.d. á stovni 5. Málmenning í skriftmálsliga samfelagnum 6. Málsligir samskiftisførleikar 7. Ljóðlæra sum grundarlag undir háttinum børn uppdaga skrivingina 8. At uppdaga skrivingina
Læru- og undirvísingarhættir
Mál- og skriftmálsmenning fyri skúlaaldur: Skeiðið er bygt upp av fyrilestrum, hugleiðingarfundum, bólkaarbeiði og sjálvlestri. Lesandi hava møtiskyldu. Um so er, at lesandi misrøkir møtiskylduna uttan haldgóða grund, kann lærarin sýta tí lesandi at fara til próvtøku.
Læruúrtøka
Mál- og skriftmálsmenning fyri skúlaaldu. Við skeiðslok skulu tey lesandi megna: • at lýsa og kritiskt viðgera kognitiva menningarsálarfrøði • at lýsa grundleggjandi tættir í fyrstu málmenningina hjá børnum • at greiða frá, hvussu málið verður nýtt • at greiða frá grundarlagnum undir lesitilgongdum • at lýsa byrjandi skrivi- og stavimenningina
Próvtøkuháttur
Próvtøkan verður lýst nærri í serstøkum skjali.
Próvdøming
Uttanhýsis
Próvtalsstigi
P-talsstigin
Lestrarlisti
Lestrarlisti verður útflýggjaður við skeiðsbyrjan.
Ábyrgd
Karolina Matras


text:
Í fíggjarætlanina fyri 2020, sum Nes kommuna hevur viðgjørt íkvøld, eru avsettar 0,5 mió. kr. til eitt frítíðarkort, sum ætlanin er at allir borgarar í kommununi ímillum 6 og 18 ár skulu fáa í 2020.
Frítíðarkortið, eitt persónligt ognarkort á kr. 2.000 árliga, skal eftir ætlan kunna nýtast til alt virksemi á ítróttar-, mentanar- og frítíðarøkinum. Tey ungu velja sjálvi hvussu frítíðarkortið verður nýtt, og kann tað nýtast til frítíðarvirksemi í Nes kommunu og aðrastaðni.
Endamálið við Frítíðarkortinum er at tryggja, at øll børn og ung hava møguleika fyri at luttaka í frítíðarvirksemi í skipaðum felagsskapi, samstundis sum tað er ein fíggjarligur lætti hjá barnafamiljunum.
Neyðugt verður við avtalum millum kommununa og frítíðarfeløgini. Treytir fara m.a. at verða, at krøv verða sett til umstøður og venjarar/lærarar.
Í Íslandi er tílík skipan roynd við góðum úrsliti. SSP í Føroyum, hevur á teirra árliga kveikingardegi víst á íslendsku skipanina, og har hevur verið mælt til, at líknandi skipan verður sett í verk í Føroyum. ÍSF aðalskrivarin og formaðurin í Fólkaheilsuráðnum hava gjørt tað sama.
Nú verður farið undir at fyrireikað hvussu skipanin skal umsitast og skipast millum kommunu, ungdómin og frítíðarfelagsskapir. Nes kommuna hevur verið í samband við grannakommununa, sum hevur samtykt at seta somu skipan í verk. Í næstum fara kommunurnar at tosa um, hvussu eitt samstarv, eisini á hesum øki, møguliga kann skipast.
Seinni í ár verður meiri kunning um ætlaða Frítíðarkortið.


text:
Arktiskur prikkafiskur (prikkafiskaættin)
Protomyctophum arcticum
(Lütken, 1892)
Stødd: Arktiskur prikkafiskur verður upp í umleið 6 cm langur.
Dýpi: Hann er miðsjóvarfiskur, úr 90 metrum niður á 850 metrar.
Litur: Hann er silvurblankur.
Teinar: R 12; G 22(23); U 16(15); Táknatindar: 4 (sjáldan 3-5)+1+14(15), til samans 19 (20, sjáldan 18).
Lýsing: Arktiskur prikkafiskur er lítil, nakað bulmikil fiskur. Hann hevur eina ryggfjøður, eina fitifjøður, smáar uggafjaðrar, smáar búkfjaðrar og stóra gotfjøður. Uggafjaðrarnar røkka ikki aftur til gotfjøðurina ella ryggfjøðurina. Heldur ikki búkfjaðrarnar røkka hagar. Sporlið omaná hevur næstan einki opið glopp, alt er sett við ryggfjøður og fitifjøður, og aftast við stertin er eitt ljósgagn. Smá ljósgøgn eru undir búkinum og fram við gotfjøðurini. Ljósgagnið oman á klingruni, er størri enn hini.
Eyðkenni: Fiskastøddin og ljósgøgnini. Undir sporlinum er týðiligt glopp millum tey bæði aftastu ljósgøgnini við stertin og tey, ið eru fremri.
Týdningur: Arktiskur prikkafiskur hevur ikki havt vinnuligan týdning.
da: Arktisk prikfisk, ís: Íshafslaxsíld, no: Nordatlantisk lysprikkfisk
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Prikkafiskar Myctophiformes
Hópurin prikkafiskar hevur 2 ættir við 35 slektum og 246 sløgum.
Undir Føroyum er bert tann eina ættin við 6 slektum og 7 sløgum:
Vanliga við stórum eygum. Eingin fiskur verður størri enn 30 cm. Høvd og kroppur samantrýst um síðurnar, flestu við stórum kjafti.
Teir hava fitifjøður, eina ryggfjøður og eina gotfjøður. Búkfjaðrarnar eru altíð framman fyri miðjan fiskin. Stóran sýldan stert, ljósgøgn um kropp og høvd, slætta og leysa roðslu.
Smáir svartir ella blankir fiskar, ofta skyggjandi í bronsu ella ælabogalitum. Miðsjóvar- og uppsjóvarfiskar.


text:
Lær at arbeiða strategiskt við marknaðarførslu á sosialum miðlum. Mikukvøldið 27. oktobur kl. 17-21 skipar ÍSF fyri eini verkstovu, har […]
Skeið fyri kassameistarar/nevndarlimir ...
ÍSF fer aftur í ár at skipa fyri skeiðum fyri kassameistarum og nevndarlimum í ítróttarfeløgunum kring landið Skipað verður fyri […]
Venjari 1-skeið, várhálvan 2020
Vælumtókta skeiðið Venjari 1 eru nú aftur sett á skrá. Í vár verða skeiðini hildin: í Runavík 8.-9. […]
Skeiðskrá fyri kassameistarar/nevndarl...
Í 2016 skipaði ÍSF fyri skeiðum fyri kassameistarum og nevndarlimum. Skipað varð fyri 5 skeiðum kring landið, og vóru hesi […]
Skeið: Venjari 2 – venjaraútbúg...
Kundi tú hugsa tær at førleikament teg enn meira sum venjari? At koma niður í smálutir og fáa førleikar at […]
Meldið til skeið hjá ÍSF: fyri venja...
Skundið tykkum at melda til: 3.-4. februar 2018 – Venjari 1, Tórshavn (fullteknað) 10.-11. februar 2018 – Venjari 1, Trongisvágur […]
Skeiðið “Venjari 1” verðu...
Hevur tú hug at førleikamenna teg, at fáa eitt netverk tvørtur um ítróttagreinar og fáa íblástur til komandi kappingarár? So […]
Enn eitt Venjari 1 skeið 3.-4. februar ...
Hevur tú hug at førleikamenna teg, at fáa eitt netverk tvørtur um ítróttagreinar og fáa íblástur til komandi kappingarár? So […]
Venjaraskeið (Fullteknað)
Hevur tú hug at førleikamenna teg, at fáa eitt netverk tvørtur um ítróttagreinar og fáa íblástur til komandi kappingarár? So […]


text:
Claus Lund, 1739-1815
„Claus Lund (1739-1815) er kenslusemisyrkjari í 18. aldar anda her á landi. Hann var prestlærdur, men var ongatíð prestur. Claus Lund skrivaði og yrkti á donskum við støði í kvæðum, sangnum og útlendskum upplýsingarskaldskapi. ... Hann var føddur í Havn, fór til Danmarkar at lesa í 1758 og tók gudfrøðiligt „Attestats“ á universitetinum í Keypmannahavn í 1769. ... Tann yrkingin hjá Claus Lund, sum framvegis verður kvøðin í dansi, og sum Jakob Jakobsen helt vera eina tá bestu hjá honum, er „Sigmund Tog mod Harald Jernhoved.““
Føroysk bókmentasøga 1. (2011). Malan Marnersdóttir og Turið Sigurðardóttir. (S. 169, 175). Tórshavn: Nám


text:
Eina ferð fór Pálin undir Hamri í Sumba til Víkar at taka sjey gimbralomb, sum hann átti har. Hann hevði fingið seks, sum hann setti í støðukrónna, og seint var á degi, tá ið hann fór eftir tí sjeynda. Ikki fekk hann tað, fyrr enn stjørna var uppkomin. Til alla vanlukku gáaði hann ikki um, fyrr enn hann var komin væl á veg, at tað var gimburlamb, hann var farin við. Tey gomlu høvdu ta pátrúgv, at var tað seint á degi og fleiri lomb eftir at bera, so átti veðurlambið at vera tikið og gimburlambið at vera eftir, tí í veðurlambsstiklinum sat nakað, ið dugdi ímóti gandi, og so kundi huldufólk ikki fáa vald á einum (tey gomlu bóru tí ofta veðurlambsstikl uppi á sær). Honum varð illa við, tá ið hann varnaðist um hetta, men ovseint var at venda aftur. Hann gongur við hesum góða lambi og er ikki varigur við nakað slag, fyrr enn hann kemur heim í Akslarenda. Tá møtir honum ein gráklæddur maður, sum forðar honum vegin og ger seg inn á hann. Báðir at berjast. Heiðin (tí huldumaður var tað) basir hinum kristna og ber hann so haðan í Meraklettar á Beinisvørði, tætt við eggina, har sum teir síga í Sjørgunsháls eftir fugli.
Kvøldið líður, og eingin maður kemur aftur til húsa. Næsta morgun fer fólk úr hvørjum húsi til at leita. Tey finna lambið og stavin hjá Páli heiman fyri Akslarenda og geva so yvir at leita. Stutt eftir berst Pálin í dreymi fyri konu sína, biður hana ikki leita eftir sær og sigur henni frá øllum, sum til hevur borist við sær - at hin heidni hevur tikið og borið seg í Meraklettar. Seint á sumri funnu neytakonur mannin deyðan úti á Fløum, blóðnaknan og báðar iljaskógvarnar brendar undan honum. Boð var sent aftur til húsa, og hann varð førdur heim og grivin.


text:
Árni Jacobsen
Eftir Jústinus Leivsson Eidesgaard
Dagliga situr Árni Jacobsen á skrivstovuni hjá Landsverk á Lambareiði og hevur eftirlit við vegunum og tær ábøtur ella nýgerðir, sum eru neyðugar. Hann hevur útsýnið yvir allan Skálafjørðin. Og í sinninum kann hann minnast aftur á tvey ár fyrst í nítiárunum í farnu øld, tá ið hann var klokkari í Leirvíkar kirkju.
-Tað var Óli Olsen, bóndi í Innistovu, íð var klokkari frá 1975 og fram til 1995, sum bað meg vera klokkara og eg játtaði og var klokkari í 1992 og nakað inn í 1993. Eg var timburmaður tá og so rakti svára kreppan, har var einki arbeiði og eg og konan avgjørdu at fara til Danmarkar at nema okkum víðari útbúgving og tí mátti eg sleppa klokkarastarvinum. Annars var tað eitt starv, eg var fegin um. Eg var ein partur av kirkjuni, heilt frá tí eg var pinkulítil og tað var ikki nakað stórt skiftið, at vera kirkjutænari. Mær dámar eisini at sita undir orðinum, lýða á prædiku ella lestur og syngja sálmasang, Tað hevur stóran týdning fyri meg. Eisini at njóta friðin og kvirruna ein fær i kirkjuni og fáa andaliga føði hevur týdning fyri meg, sigur Árni Jacobsen.
-Einaferð eg skuldi verða klokkari til eina brúðarvígslu, kom eg ov seint. Eg kom koyrandi til Leirvíkar og framvið kirkjuni og síggi nú, at har er ljós og kirkjan er full av fólki. Eg bleiv tá ógvuliga kløkkur, tí at eg visti, at eg skuldi ringja til eina brúðarvígslu. Eg fór innar í forkirkjuna og upp á loftið í vásaklæðum, tjúgu minuttir ov seint. Lukkutíð var Tórfinn Hansen, ið eisini var klokkari í kirkjuni og ringdi inn og sjálvur slapp eg at ringja biðjusløgini. Eg helt, at vígslan skuldi vera klokkan fimm, men hon var ein tíma frammanundan, sigur Árni Jacobsen.
Árni er giftur við Ann Fuglø úr Hvalvík og tey eiga tveir hálvvaksnar dreingir.
"Viðmerkingar kunnu sendast til Jústinus Leivsson Eidesgaard á tel. 22 31 43 ella í T-posti: justinus(at)olivant.fo”


text:
So ein Ding müssen wir auch haben!
Hóast vit eiga at verja um søguna, so ber ikki til at gera alla Klaksvíkina til eitt fornminnasavn. Her má veljast og vrakast við skynsamari hond.
Men, er tað nú altíð galdandi?
Tikið verður mangan til úr gomlu týsku skaldsøguni, at hava hini tað, so mugu vit hava eisini tað. Men, er tað nú altíð so? Í Klaksvík tosa tey um at fáa eitt bátasavn – men, eitt bátasavn finst jú í Leirvík, eitt hanagleiv úr Klaksvík, og eitt bátasavn finst í Tórshavn. Er tað neyðugt við fleiri bátasøvnum? Ella er tað so at tað finst ein ørgrynna av gomlum bátum í Klaksvík? Eg spyrji, tí eg ikki veit? Um ein ella tveir varðveitingarverdir gamlir bátar finnast, so kundu teir kanska passandi hoyrt heima á Norðoya Fornminnasavni? Tað er væl ikki neyðugt at hvør bygd varðveitir sínar bátar, uttan so at teir hava eina serliga søgu? Eitt er at útvega fornlutir, eitt annað at halda og røkja teir! Hvør skal gjalda?
Kanska skuldu klaksvíkingar latið leirvíkingar átt bátasavnið, og í staðin savna seg um eitt útiróðrasavn, við einum ella tveimum maskinbátum (installeringum), einum dekkbáti (Nólsoyarpáll – KG 334 er eisini í góðum standi) og onkrum størri útiróðrafari og einum egningarskúri. Líniskipið liggur longu har. Og tvær sluppir eru varðveittar í sínum upprunastandi.
Trolarnir hava eisini verið sera týðandi fyri Klaksvíkina , men tað verður helst ov dýrt hjá einum einstøkum býi at varðveit ein av teimum. Tað ræður ikki um at varðveita so nógvar bátar som møguligt, men heldur um at varðveita før, sum boða um ymisk tíðarskeið og ymiskar veiðihættir. Var tað ikki neyðugt við einum flakavirki á hvørjum tanga, so er tað heldur ikki neyðugt við einum bátasavni á hvørjum tanga. Er tað nú bara eitt hana gleiv til Leirvíkar, so verður tað skjótt bara trý hanagleiv til Havnar!
Tankin um at nýta ein part av Spinnarínum til ”spinnarímuseum” tykist onkrum av okkum eitt sindur løgið, Tí hóast spinnaríðið, sum nú stendur sum eitt satt prýði fyri býin, varð bygt til spinnaríð, so var søga tess sum spinnaríð so stutt og ógloruverdig, at talan neyvan er um nakran serligan leiklut í Klaksvíkar yrkissøgu. So skuldu bollafabrikkin og guanofabrikkin og sanniliga vaskaríðið, eisini fingið sítt museum.
At seta gomlu maskinurnar frá spinnarínum hjá Monu upp á nýumvælda Spinnarínum, er meira at varðveita minnið um eina megnar striðskvinnu, enn at varðveita ein part av yrkissøguni í Klaksvík. Fiskastykkini, fiskakjallararnir, turkihúsini og gomlu brúgvarnar, eru nógv meira partur av Klaksvíkar søgu, har arbeiddu hundraðtals fólk, tann tíð tað var. Men, hóast vit eiga at verja um søguna, so ber ikki til at gera alla Klaksvíkina til eitt fornminnasavn. Her má veljast og vrakast við skynsamari hond.
Bergur Jacobsen
Bergur Jacobsen er føddur og uppvaksin á Stongunum í Klaksvík. Útbúgvin prestur frá Chichester Theological College, University of Southampton. Hevur verið prestur á Sandi, við donsku Kirkjuna í London, i Ordrup og í Føroysku Kirkjuni í Keypmannahavn. Starvaðist í Útvarpinum í átta ár, og var landstýrismaður fyri Sjálvstýrisflokkin í tvey ár. Bergur hevur ongantíð sæð ein heilan fótbóltsdyst, men spælt í nógvum hornorkestrum. Bergur hevur eisini verið blaðstjóri á Norðlýsinum og á Tingakrossi eitt stutt skifti.
Durita Poulsen
Durita Poulsen hevur eina bachelor í heilsu & føðslu og kandidatútbúgving í læring og menningartilgongdir frá Aalborg Universitet. Hon hevur búð í Keypmannahavn síðani 2012.
Durita hevur stóran áhuga í heilsu og vælveru hugtakinum, og fer at umrøða heilsu út frá einum breiðum perspektivið ella tað vit kenna sum; fysisk-, psykisk- og sosial heilsa.
Tískil verður kostur og rørsla umrøtt, men eisini hin síðan, at vit skulu minnast til at eingin er perfekt, at droppa ’alt ella einki’ mentalitetin og at hugleiga um tankameldur og annað ið kemur við heilsurákinum.
Sólfinn Hansen
Sólfinn Hansen er føddur í 1978 á Klaksvíkar Sjúkrahúsi. Hann er upprunaliga úr Klaksvík, nú búsitandi á Kambsdali. Hann er útbúgvin cand.mag. í føroyskum og søgu og B.S.Sc. í stjórnmálafrøði. Hevur síðani 2003 undirvíst á studentaskúla, HF, handilsskúla, tekniskum skúla og á Fróðskaparsetrinum. Sólfinn er limur í Málráðnum.
Bergur Jacobsen
Bergur Jacobsen er føddur og uppvaksin á Stongunum í Klaksvík. Útbúgvin prestur frá Chichester Theological College, University of Southampton. Hevur verið prestur á Sandi, við donsku Kirkjuna í London, i Ordrup og í Føroysku Kirkjuni í Keypmannahavn. Starvaðist í Útvarpinum í átta ár, og var landstýrismaður fyri Sjálvstýrisflokkin í tvey ár. Bergur hevur ongantíð sæð ein heilan fótbóltsdyst, men spælt í nógvum hornorkestrum. Bergur hevur eisini verið blaðstjóri á Norðlýsinum og á Tingakrossi eitt stutt skifti.


text:
Hent at vita
- Um WAAG + Pakkan
- Um garanti
- Um bilfígging
SAMBAND
Hevur tú spurningar ert tú altíð vælkomin at seta teg í samband við sølumenn okkara á tel. 313666.
NÝGGI IONIQ 5
Meira um bilin:
Les meira um Hyundai garanti HER
Nýggi Hyundai IONIQ 5 er framtíðin innan elbilar. Bilurin er 100% el og hevur harvið onki CO2-útlát. IONIQ 5 fæst í trimum útgerðsútgávum; Essential, Advanced og Ulitmate.
Sum einasti elbilur í sínum klassa, er IONIQ 5 útgjørdur við einum 800 volt løðara, sum klárar at løða upp til 80% upp á uml. 18 minuttir. Hareftir løðir hann 100 km upp á ca. 5 min. IONIQ 5 klárar at sleipa upp til 1.600 kg.
IONIQ 5 fæst í tveimum battarístøddum; 58 kWh og 73 kWh. Bilurin koyrir upp til 481 km uppá løðingina.
*1Grundað á metingar frá verksmiðjuni. *2Prísurin eftir MVG afturbering.
Afturat prísinum kemur leveringskostnaður á 4.000 kr.
Eykaútgerð:
Trýst her fyri meira kunning.
*Fyrivarni verður tikið fyri villum og/ella broytingum.
WAAG hevur opið mána- til fríggjadag frá kl. 8:00 til kl. 17:00.


text:
Sjálvstøðug vinnurekandi
Fólk í sjálvstøðugari vinnu eru ikki fevnd av arbeiðsloysisskipanini. Tey kunnu tó sjálvboðin tryggja seg fíggjarliga móti arbeiðsloysi við at tekna eina sjálvbodna arbeiðsloysistrygging hjá ALS.
Tey, sum eiga og arbeiða í egnum virki og/ella íognarfelag, og sum hava sjálvstøðuga virksemið sum høvuðsvinnu, kunnu tekna hesa tryggingina.
ALS ger eina ítøkiliga meting av, um vinnuvirksemið hjá umsøkjarum kemur undir hugtakið sjálvstøðug vinna.
ALS ger eina neyva meting av, um títt vinnuvirksemi kemur undir hugtakið sjálvstøðug vinna. Ein ábending um, at tú ert sjálvstøðugt vinnurekandi er, um tú:
- hevur fólk í starvi
- hevur skattafrádrátt fyri rakstrarútreiðslur v.m.
- verður skattað/ur av halli og avlopi av vinnuvirksemi
- ert mvg-skásett/ur ella eigari í íognarfelag
Sjálvstøðug vinnurekandi søkja um arbeiðsloysisstuðul við vanliga umsóknarblaðnum. Samstundis skulu tey prógva, at tey ikki eru vinnurekandi longur.
Útrokningargrundarlagið broytist ikki, meðan tú ert inni í skipanini.
Vilt tú vita meira um tryggingina fyri sjálvstøðug vinnurekandi, ert tú vælkomin at venda tær til ALS at fáa nærri leiðbeining.
ALS hevur eitt serligt umsóknarblað, sum tú skalt nýta, tá ið tú teknar trygging fyri sjálvstøðug vinnurekandi.
Tryggingargjaldið er 3.000 kr. árliga. Sjálvstøðug vinnurekandi hava ikki rætt at fáa arbeiðsloysisstuðul útgoldnan, fyrr enn tey hava havt tryggingina í 1 ár uttan steðg.


text:
Babba dámar mín pissiling
http://oyggjatidindi.com/arkiv.html
So kom lemjandi atfinningin hjá ST um, at føroyingar ikki verja síni egnu børn, heldur ikki ímóti seksuellum misbrúki.
Síðani eru serkøn komin undan dýnuni og siga, at hetta er ikki so galið, men at føroyingar eru gott á veg, og bla., bla., bla...
Øll vita, men ongin torir at verja børnini. Ein roynd hjá okkum, at lýsa eitt slíkt mál førdi til, at blaðið fekk fútabann.
Her á blaðnum hava vit havt fleiri greinar um eina kvinnu, sum í dag er í fimtiárunum, men varð misbrúkt í øllum uppvøkstrinum.
Oyggjatíðindi hevur skrivað um, at kvinnan og maðurin vóru leidd í gjøgnum eina sanering í rættinum í 2004, men at kvinnan visti ikki av hesum fyrr enn í 2009...
Síðani dómurin frá ST varð almannakunngjørdur, hevur ikki ein politiskur flokkur í løgtinginum harmast støðuna.
Og nú kom so aftur eitt neyðarróp - hesaferð á facebook, har sonurin hjá kvinnuni, sum brúkar so nógva tí at bjarga sínum egnu børnum, skrivar stutt og greitt:
Babba dámar mín pissiling...
Lesið alt um hesa avdúking í blaðnum frá fríggjadegnum 18. februar 2011, sum fæst til keyps í søluskipan okkara fyri kr. 7,50.


text:
Fríggjadagin gjørdu Dagur og vika eitt innslag, har sagt varð, at Kristina Háfoss ikki vildi úttala seg í skattamálinum um Eik Banka. Men Kristina Háfoss vísir á, at hon hevur sagt sína hugsan fleiri ferðir.
– Tað kom kanska ikki serliga væl við, at niðurstøðan hjá løgfrøðinginum Bárði Larsen var, at lítið av veruleika var aftan fyri niðurstøðuna hjá Taks, sum minti líka nógv um fiktión, segði miðlamaðurin í Kringvarpinum fríggjadagin. Upptøkurnar vórðu tiknar, ímeðan Kristina Háfoss var á veg úr tingsalinum fíggjardagin. Uttan at verða fyrireika upp á tað, varð hon filmað, ímeðan hon var á veg úr tingsalinum. Yvirskriftin var: “Kristina rennur undan.”
Men Kristina Háfoss vísir staðiliga aftur, at hon hevur runnið undan at gera viðmerkingar til skattamálið.
– Eg havi úttalað meg í hesum málinum ótalligar ferðir bæði áðrenn og eisini aftaná, at frágreiðingin hjá Bárði Larsen varð kunngjørd og bæði til útvarpið og til sjónvarpið. Helst er hetta tað málið, ið eg havi gjørt flest samrøður við Kringvarp Føroya um yvirhøvur. Tað, sum síðan er hent, er, at fíggjarmálaráðið hevur álagt Taks at gera skrivligar mannagongdir fyri, hvussu størri skattamál skulu viðgerast frameftir, og hartil er málið sent fútanum, sum í løtuni viðger, um talan var um villeiðing av Taks ella ikki, greiðir landstýriskvinnan í fíggjarmálum frá.
Hon sigur seg langt síðani hava greitt Kringvarpinum frá, at hon metir tað vera skeivt at gera fleiri viðmerkingar til málið, áðrenn fútin er komin til eina niðurstøðu, men at hon fegin vil gera viðmerkingar, so skjótt fútin er liðugur at viðgera málið.
– Bárður Larsen sigur í frágreiðing síni, at ábendingar eru um villeiðing, ímeðan stjórin áTaks sigur, at talan ikki var um villeiðing, og júst hetta fer fútin at kanna. Tað hevði verið skeivt av mær alment at sagt ítøkiliga, hvat eg haldi um tann spurningin, meðan fútin hevur hann til viðgerðar. Tað hevði á ein hátt verið at lagt seg út í viðgerðina hjá fútanum, sigur Kristina Háfoss.
– Málið skal nú viðgerast hjá fútanum, sum síðan kemur við einari niðurstøðu, og tá er tíðin búgvin til, at eg sum landsstýriskvinna einaferð enn fari at gera viðmerkingar til ítøkiliga málið, sigur Kristina Háfoss at enda.


text:
Atkomumøguleikar
Tað er lætt at koma til Sandoyar, og á vegnum sært tú bæði Hest, Koltur, Vágarnar, Streymoynna og sjálvandi Sandoynna.
Sandoyggin
Teistin fer frá Gomlurætt. Tú kanst antin fara við bussinum 101 frá Farstøðini ella Steinatún, ella koyra sjálv/ur.
Tá tú kemur til Sandoynna, byrjar túrurin í Skopun – visti tú at verðsins størsti postkassi er her?
Skúvoyggin
Um tú vilt ferðast eitt sindur afturat, vildu við viðmælt at farið ein túr til Skúvoyar við Sildberanum. Har er eitt frálíkt fuglalív, nógvir góðir túrar at ganga, við góðum ferðaleiðarum – og heila tvær staðni tú kanst bíleggja bæði ból og bita (vit viðmæla at bíleggja gjøgnum kunningarstovuna áðrenn ferðina).
Ferðaætlanin hjá Teistanum og Sildberanum riggar ofta væl saman, so tað er onki problem at fáa tvær flugur á einum túri!
Gott at vita
Minst til at bíleggja pláss umborð á Sildberanum. Allar fráferðir við Silberanum er bert eftir tilkalling á tlf. 29 31 17, tó til túrarnir kl. 06:15 og kl. 08:30 fyri kl. 21:00 kvøldið fyri. Gerðandisdagar er ikki neyðugt at tilkalla túrin 08:30.
St. Dímun
Um tú vilt til St. Dímun, so skipa vit av og á fyri túrum við Hvíthamar. Tað ber eisini til at fara við tyrluni. Vit viðmæla at gera avtalu við tey fittu fólkini í St. Dímun áðrenn tit fara, eftirsum tit mugu gista hjá teimum í nakrar dagar, um tit fara við tyrluni, tit finna tey her.
SSL
Finn allar tíðir til Teistan, Sildberan og bussarnar her: http://www.ssl.fo/
Bussurin frá Havn til Gomlurætt eitur 101. Bussurin frá Skopun til restina av Sandoynni eitur 601.
Teistin eitur 60 og Sildberin 66.
Í løtuni siglur Hasfjord eisini við farmaflutningi týsdag til hósdag, hann tekur ikki bilar, uttan so at eingin farmur er, men um tú ikki hevur bil við tær suður, so sleppur tú altíð við Hasfjord ferðaætlanin kann síggjast við at trýsta her.
Gott at vita
Tað kann vera eitt gott hugskot at bíleggja pláss við Teistanum um tú hevur bil við.
Vit viðmæla ikki at tit taka ein bil við suður hvør, um tit eru fleiri ið ferðast saman, eftirsum har ikki er óavmarkað pláss til bilar umborð.
Bólkar
Bólkar á fleiri enn 10 fólk skulu bíleggja pláss umvegis SSL tá tit ferðast við báti og bussi. Sí meir her.


text:
Skráin MiniTeenStreet EITT
Her er skráin fyri MiniTeenStreet EITT, sum verður í Bylgjuni í Runavík 21.-23. februar 2020.
Fríggjakvøld 21. februar
Stað: Bylgjan í Runavík
19.40 Niðurteljing
20.00 MiniTeenStreet EITT við Josh & Debs
Seinna løtan
22.15 Konsert – bóltøka
23.15 Lovsangur – Throne Room
00.30 Endi
Leygardag 22. februar kl 16.00 – 18.30 SEMINAR (Gott um tit vóru við!)
Døgurði frá Betesda
Stað: Skúlin við Løkin
- Jóhan Petur Johannesen: Missión – hví ikki eg?
Hvør kann fara út í missión?
Hvønn kann Harrin brúka?
Hvussu ger man seg tilreiðar?
Vit hyggja nærri eftir missión við støði í hesum spurningum.
- Tom Jacobsen: Let’s talk about sex:
Hvat er sexuellur reinleiki? Hvat sigur heimurin sex er? Er munur á sex og kærleika? Er porno normalt, og hvat ger tað við okkum?
Hetta eru nøkur av evnunum, sum verða viðgjørd í hesum seminari.
- Mariann D. Poulsen: Brúkar Gud kvinnur í tænastu?
Hevur Gud serligar uppgávur og tænastur til menn og aðrar til kvinnur? Gevur Gud okkum ymiskar náðigávur? Havi eg sum kvinna nakrar fyrimyndir í Bíbliuni? Hvussu kann eg fáa eina sunna sjálvsmynd og ein sunnan samleika?
Hesum spurningum fara vit at hyggja nærri eftir.
- Høgni Johannesen: Teir stóru spurningarnir.
Er Gud til?
Er Bíblian álítandi?
Um Gud er góður, hví er so nógv líðing?
Hví Kristindóm?
Hetta eru nakrir av teimum stóru spurningunum, sum vit fara at viðgera í hesum seminari.
- Ovi Brim: Bíblian – Hvat siga Jesus og lærusveinarnir um Bíbliuna?
Er Gamla Testamentið ikki ein avolda sak?
Er Nýggja Testamentið ikki skrivað aftaná Jesu krossfesting?
Hvat eigi eg at halda um Bíbliuna?
Vit kanna eftir, hvat Jesus og lærusveinarnir hava at siga um hetta.
Leygarkvøld 22. februar
Stað: Bylgjan í Runavík
19.40 Niðurteljing
20.00 MiniTeenStreet EITT við Josh & Debs
Seinna løtan
22.15 Konsert – bóltøka
23.15 Lovsangur
00.30 Endi
Sunnukvøld 23. februar
Stað: Bylgjan í Runavík
17:45 Niðurteljing
18.00 MiniTeenStreet EITT við Josh & Debs
20.15 Liðugt
Lindin sendir beinleiðis frá tiltakinum, og tiltakið verður stroyma á Youtube kanalini hjá Teenstreet Føroyar!


text:
Mynd: Sandavágs kirkja. JN.fo
14-06-2021
Leygardagin 19. juni verður hátíðardagur í Sandavági, tá stóra standmyndin av Seyðamanninum á Sondum verður avdúkað.
Síðan februar 2016 hevur ein arbeiðsbólkur við Dagbjørn Hansen, Sjúrða Poulsen og Sonna Nielsen arbeitt við eini ætlan at reisa eina standmynd av Seyðamanninum á Sondum. Hans Pauli Olsen, myndahøggari varð biðin um at evna standmyndina til, og er verkætlanin væl stuðlað av fyritøkum og einstaklingum úr Vágum, og øðrum fyritøkum í Føroyum. Vága kommuna hevur fyrrreika økið har standmyndin stendur, beint við vøkru Sandvágs kirkju.
Kvæði um Seyðamannin á Sondum er væl kent í Vágum.
Tað vóru vinmenninir Jóannes Michelese í Húsi (1824-1850) og Jógvan Niclasen í Lon (1821-1852), báðir úr Miðvági, sum yrktu kvæðið um seyðamannin á Sondum, eftir søgn sum livað hevur á manna munni í Vágum.
Søgnin sigur:
“Ein seyðamaður var á Sondum í Sandavági áður á sinni, sum er gitin fram um allar seyðamenn í Føroyum. Hann røktaði einsamallur allan Sandavágshagan og átti ein útvaldan hest, reyðan á liti og frálíka dúgligan til at renna. Ein vakran sólskinsmorgun lysti seyðamanninum at ríða norður á fjøll. Við Fjallavatn búðu tvær huldukonur, hvør sínumegin, onnur í Húsagjógv og onnur í Tormansgjógv. Tær áttu stakkar av skarlaksklæði, og henda sama morgunin, ið seyðamaðurin reið norður, legði huldan í Húsagjógv stakk sín út til at sóla.“
Í samband við avdúkingina verður hátíðarhald í Sandavági, leygardagin 19. juni kl. 16.00. Eftir ráðførslu við koronaráðgevingina, verður mett at tað ráðiligt at halda tiltakið, sum verður uttandurða, við góðum møguleika fyri at halda frástøðu.


text:
Camtasia
Lær at viðgera sjónfílur í Camtasia
Camtasia er eitt av teimum bestu forritunum á marknaðinum til at taka video upp av tí, sum gongur fyri seg á skerminum (screen-recorder) hjá tær. Harumframt er tað framúr forrit til at redigera sjónfílur (video). Bæði tað tú hevur tikið upp av skerminum og sjónfílur tú hevur tikið upp við kamera, t.d. tínari telefon. Kom og lær at brúka Camtasia til at miðla tína fakligu vitan til starvsfelagar, kundar ella viðskiftafólk annars.
Innihald
- Yvirlit yvir Camtasia
- Hvar eru tær grundleggjandi funkurnar ?
- Gjøgnumgongd av grundleggjandi funkunum
- Klippa í upptøkuni - Cut, Split v.m.
- Leggja tekst á - Annotations
- Skifti millum ymisk sjónklipp - Transitions
- Fokus á músina - Cursor Effects
- Tosa inn yvir - Voice Narration
- Ljóð - Audio Effects
- Spæla klippið skjótari/seinni - Clip Speed
- Upptøka av tí, sum gongur fyri seg á skerminum - Screen Recorder
- Redigering av skermupptøkuni
Undirvísingin skiftir millum undirvísing á talvuni og uppgávur á Camtasia.
Endamálið
er at læra at brúka Camtasia frá grundini, so tú kanst byrja at gera video til títt endamál.
Hvat kann tú brúka Camtasia til ?
Marknaðarføring - Tak sjónfílu upp av vøru tit selja og greið frá um nýtslu, dygd, legg talu, tónleik og tekst á og legg á heimasíðu ella FB.
Support - Tak svør upp av afturvendandi spurningum, viðgerð tey í Camtasia og legg tey út á heimasíðuna. Sera góð hjálp hjá báðum pørtum.
Undirvísing - Tak sjónfílu upp av undirvísing, so næmingarnir altíð kunnu hyggja eftir sjónfíluni.
Vegleiðing - Tak upp við tíni fartelefon, vís hvussu tól skulu brúkast, hvussu ein mannagongd er, legg talu, tekst og pílar á aftaná.
Skeiðið er ætlað
teimum, ið ikki duga at brúka Camtasia, ella sum hava roynt tað í minni mun.
Havi egna teldu við
Tú skalt hava egna teldu við, har Camtasia er lagt inn. Best er at hava nýggjastu útgávuna av Camtasia. Tú kann taka nýggjuastu útgávuna niður sum eina royndarútgávu (trial). Minst til at leggja forrittið inn á telduna styttri enn ein mánaða fyri skeiðið, tí royndartíðin er 30 dagar. Til ber at heinta nýggjastu royndarútgávuna her: https://www.techsmith.com/video-editor.html


text:
Stuðulsavtala: DukaTALE
DukaTALE stuðlar føroyingafelagnum í Aalborg
Nevndin í Álaborg gleðist um at kunna tykkum um, at frá 1 juni 2019 stuðlar telefon- og teldufyritøkan Duka føroyingafelagnum í Aalborg.
Hetta merkir sosatt, at framyvir verður WIFI í Álastovu, og vit hava m.a. betri møguleikar til at vísa landsdystir, skipa fyri gaming o.a., tí Duka stuðlar Álaborg við einum internethaldi.
Afturat tí stuðlar DukaTale Álaborg við einum fartelefonhaldi. Telefonhaldið skal m.a. nýtast til vegleiðingina fyri føroyingar í Aalborg, sum tit fara at hoyra nógv meira um í summarferiuni og framyvir.
Stutt um DukaTALE:
Telefon- og teldufyritøkan Duka bjóðar trý telefonhald, m.a. eitt telefonhald á kr. 99/mðr fyri 10 GB og fría talu. Øll telefonhaldini hjá Duka kunnu nýtast í Europa, Norra, Íslandi og í FØROYUM!!! Ja, tú las rætt! Og tú kanst eisini ringja ÓKEYPIS til Føroyar við DukaTale!
Sí haldini her: https://www.duka.dk/dukatale/
Nevndin í føroyingafelagnum í Aalborg er sera takksom fyri stuðulin og vónar eitt gott samstarv við DukaTALE.


text:
Svimjikapping fyri tey yngru, verður í Pálshøll tann 6 mars, hetta er ein kapping fyri teir yngstu aldurs bólkanar 1 til 4. Hendan kappingin verður vanliga hildin í svimjihøllina á Tvøroyri, men vegna korona, so er ikki møguligt at halda tilmælini frá mynduleikinum. Tí er kappingin flutt í Pálshøll.
Orsakað av at tað eru so nógvar tilmeldingar , heili 115, mugu vit halda tilmælini so gott, sum tað letur seg gera.Tí kunnu tey, ið skulu svimja tann seinna partin, ikki sleppa inn í høllina, fyrr enn at hini eru liðug at svimja. Upphiting til seinna partin er kl 12:30, so tað skuldi gingið
Her eru startlistarnir:
Leygarmorgun.
Leygardag.
Bestu eydnu øll somul.


text:
Í marts 2016 avgjørdi Høgni Hoydal at taka aftur øll lovyi frá Norðhavinum. Hetta hóast hann visti, at avgerðin kundi hava við sær endurgjaldsskyldu móti Fiskimálaráðnum.
Reiðarin legði sak, ið Fiskimálaráðið tapti. Ráðið bleiv dømt at viðurkenna, at reiðaríið eigur rættindini til nevndu loyvi. Ráðið bleiv eisini dømt endurgjaldsskyldu.
Fiskimálaráðið kærdi málið til landsrættin. Advokaturin hjá ráðnum hevur nú mælt til at taka kæruna aftur, tí ráðið mest sannlíkt fer at tapa málið í landsrættinum.
Tað eru emætisfólkini í ráðnum og enntá danski kamaradvokaturin, sum hava mælt Fiskimálráðnum at taka kæruna aftur beinanvegin.
Hetta fær Hoydal til at leypa á nýggja landsstýrismannin og ákærir Vestergaard at hava lagt politiskt trýst á sínar embætismenn.
Sama plátan verður spæld: “Flyt Fiskimálaráðið til Hollands”, “útlendingar frítt at fara”, “millióna virðir latin útlendingum”. Tað sama, vit hava hoyrt frá Høgna Hoydal seinastu mongu árini.
Álop er besta verja, verður sagt.
Einki undur, at Hoydal kennur seg kroystan at leypa á.
Støðan er nevniliga, at hann sum landsstýrismaður ferð eftir ferð legði seg út í málsviðgerðina í ráðnum og tók reint politiskar avgerðir.
Ein av teimum var avgerðin at taka aftur lovyið frá Norðhavinum. Tað var Høgni Hoydal sjálvur, sum tók hesa avgerð.
Føroya Rættur hevur dømt avgerðina ólóliga at vera við teirri avleiðing, at landskassin nú helst skal rinda reiðarínum millióna endurgjald.
Við ø.o hevur Hoydal í hesum máli verið beinleiðis atvold til, at landskassin helst skal rinda hetta risa endurgjald.
Leikluturin hjá Høgna Hoydal átti at verið kannaður.
Tað ber ikki til, at hann ferð eftir ferð loypur á okkara rættarskipan og setur seg sum dómara og rættvísis apostul yvir alt og øll.
Hoydal hevur yvirhøvur onga virðing fyri okkara rættarskipan.
Annað dømi um politiska hegnið hjá Høgna var eisini málið um flyting av pelagiskum rættindum hjá línuskipum.
Tá Høgni bleiv landsstýrismaður tók hann uppaftur somu umsiting, sum hann sjálvur kravdi skuldi hava sum avleiðing, at Jacob Vestergaard skuldi frá sum landsstýrismaður.
Hann blandaði seg upp í viðgerðina, og søguna kenna vit aftur.
Men Høgni Hoydal er sjálvandi upphevjaður yvir alla lóg og rætt. Tær lógir og grundreglur, sum hann vil hava at galda fyri onnur, galda sjálvandi ikki fyri hann sjálvan.
Í málinum um pelagisku rættindini hjá línuskipum bleiv Hoydal ferð eftir ferð ávaraður av sínum embætisfólkum, men bleiv allíkavæl “fríkendur” í eini teirri mest margháttligu løgfrøðiligu frágreiðing, eg nakrantíð havi lisið.
Høgni bleiv fríkendur, tí hann “hevði ikki givið sær far um” tær kunningar hann hevði fingið.
Jú, tað eru heilt serligar reglur galdandi fyri Høgna Hoydal.
Tað grovasta av álopinum hjá Høgna var tó hansara heilsan til tey starvsfólk í Fiskimálaráðnum, sum í 4 ár loyalt hava arbeitt fyri hann sum fiskimálaráðharri.
Hann leggur tey beinleiðis undir at hava latið seg trýsta av Jacob Vestergaard at taka politiska avgerð um at taka kæruna aftur.
Hvat sigur búskapar- og løgfrøðingafelagið til, at Hoydal ákærir síni fyrrverandi embætisfólk fyri at vera korrupt og í lummanum á hálendskum spekulantum?
Christian Fribjart Andreasen
Løgtingsmaður


text:
Hvassi er fjúrtan ár. Hann er rýmdur undan onkrum. Hann dugir ómetaliga væl við knívi, og vit vita, at hann hevur dripið onkran. Hann sigur søgu sína í øðrum persóni, beint fram á gerandismáli. Hann væntar, at tú veitst, hvat hann tosar um, og um ikki, so er tað bara onki at gera við tað.
Hvussu illa Hvassi vil sleppa undan fortíð sínari, so sleppur hann ikki. Og vit fáa lítið og onki at vita um hana, uttan okkurt smávegis.
Høvuðs avdúkingini í Taki stýringina er fullkomiliga skelkandi.
Frásøgustílurin í Hvassa er livandi, skjótur og lættur at lesa. Men søgugongdin er fløkjsaslig og avbjóðandi, beint fram ein fragd at lesa.
Aftur


text:
Effodeildin er ávegis í avgerandi fasuna og TB hevur fyri framman nakrar dystir, ið eru altavgerandi fyri víðari luttøku í bestu deildini í landinum. TB byrja hesa avgerandi fasuna móti KÍ í Klaksvík. KÍ er undan hesum dystinum liðið, sum vit eru í hølunum av fyri at bjarga okkum undan niðurflytingini.
KÍ hevur eftir 20. umfar 21 stig og liggja altso á 8. plássi, meðan vit eru í 9. plássi við 16 stigum fyri 20 dystum eisini. Beint omanfyri KÍ liggur AB, sum hevur 22 stig. Sostatt má sigast, at tað er tætt í botninum, har alt meira ella minni sá út til at vera avgjørt longu tíðliga í kappingarárinum, tá 07 Vestur og AB lógu á hesum niðastu plássunum.
AB fekk vent gongdini meðan TB stagneraði og fekk nærum ongi stig í eina langa periodu og tí eru AB nú farnir upp um niðurflytingarstrikuna, meðan vit í løtuni liggja á hesum psykiska niðurkoyrandi plássinum og onki vil rigga heilt sum vit vónað.
Páll skal veruliga royna seg
Hesin dysturin móti KÍ verður ein heilt serligur dystur eisini fyri okkara nýggja venjara, sum var venjari í KÍ fyrr í ár, men bleiv síðani koyrdur og KÍ hevur ikki veruliga megna at funnið stevið. Vit vóna tó, at Páll megnar at fáa okkara menn upp at koyra, so mikið nógv at eitt sindur av tí villskapinum vit vita teir eru góðir fyri kemur fram leygardagin, tá teir fara at dystast um trý sera avgerandi stig.
Vinna vit hendan dystin, so koma vit munandi nærri einari yvirliving, tí so kunnu vit meira enn hóma AB og KÍ, ið liggja beint um horni á veg innum kilometurportin.
Mugu hava stig nú
Tíðin er komin har til at tað veruliga ræður og nú skulu stigini inn á kontoina. Páll Guðlaugsson hevur nú havt tvær vikur síðan seinasta dyst at fáa arbeitt við hópinum og gjørt sær teir tankar, ið skulu til fyri at fáa vent gongdini og fáa moralin upp og stigini inn á kontoina.
Páll stóð við stýrispinninum, tá 1. deildarliðið tók móti EB/Streyym mánakvøldið og hevur hann tí havt møguleika at hugt eftir nøkrum av teimum ungu dreingjunum. Møguliga ein Arthur Poulsen verður ein jokari til ein av komandi dystunum. Teitur Justinussen kann vera fluttur longur fram á vøllin, hann hevur meginpartin av árinum leikt sum bakkur, men mánakvøldið leikti hann á miðvøllinum.
Vit hava brúk fyri at kortini vera blandaði av nýggjum og hetta hevur Páll havt tíð til at fyrireika upp til dystin móti fyrrverandi arbeiðsgevaranum, KÍ.
Yvirliving er alfa og omega
Ikki yvirraskandi er ætlanin at tryggja okkum víðari luttøku í Effodeildini og hetta kom eisini klárt og týðiliga til sjóndar, tá vit høvdu eitt prát við liðskiparanum, Rógva Joensen. Hann segði millum annað, at tað er alfa og omega at vit varðveita plássið í bestu deildini til næsta ár eisini.
Komandi dystirnar
Teir fýra komandi dystirnar, byrjandi við KÍ, vera avgerandi fyri okkara yvirliving í Effodeildini.
Hóast vit sjálvandi skulu taka ein dyst at gangin, so um vit lýta fram eftir í kappingina, so hava vit ein dyst móti 07 Vestur 15. september í Vágunum, sum verður næsti dystur aftaná KÍ, vegna landsliðssteðg. Í hesum dystinum ber eisini væl til at fáa trý stig, hetta skal helst vera ein dystur har vit fáa tey trý stigini og so byrjar tað at líkjast hjá okkum.
Umfari aftaná taka vit móti NSÍ og teir liggja mitt í stigatalvuni og hava svinga sera nógv í teirra dystum. Hendan dystin skal bastiónin við Stórá helst vísa seg, at verða okkara borg og vit fara at senda runavíkingar norður við absolutt ongum!
Aftaná NSÍ hevur verið á vitjan er túrurin komin til aftur at taka ímóti Argjamonnum, sum seinastu tíðina hava fingið ordiliga viðvind á súkklubreytini, men vónandi fær hetta ein bráðan enda og vit til hendan dystin kunnu vera omaná.
Tað er als ikki ógjørligt
Hóast drúgva mótbrekku síðani summarsteðgin, so er yvirlivingin í Effodeildini als ikki ógjørlig, tað er so púra vist. Í seinasta kapparingarárið megnaðu vit at halda spenninginum líka til allarseinast bríksl í deildini!
Okur vilja vinna og okur vilja sanniliga eisini vera verandi í bestu deildini! Koyrið á dreingir!


text:
Leila Solmunde var forkvinna í Giktafelagnum og síðani forkvinna í MBF síðani 2004. Ongar sersømdir -men eins tilboð fyri sama prís, var boðskapur hennara.
Hesin var høvuðsboðskapurin hjá Leilu Solmunde. Eldsálin, sum av øllum alvi stríddist fyri at bøta um viðurskiftini hjá fólki, sum bera brek. Átta ár untist henni sum forkvinna í MBF til hon 10 mars í ár mátti lúta fyri sjúku
-Tað, sum er ein sjálvfylgja fyri flestu fólk, er als ikki nøkur sjálvfylgja fyri okkum, sum bera brek. Vit ynskja ongan framíhjárætt, men sama rætt sum onnur.
Tað var greiði boðskapurin hjá Leilu á ráðstevnu, sum MBF á heysti 2009 skipaði fyri í sambandi við ST-sáttmálan um vernd og rættindi teirra brekaðu, sum tá varð settur í gildi í Føroyum. Tað var eisini júst hetta yvirskipaða sjónarmið sum hon hevði sett sær og virkaði fyri. Av stórum týdningi fyri at røkka hesum sjónarmiði var hesin sami ST-sáttmáli, sum lat bíða eftir sær í mong ár, og sum ST umsíður samtykti beint fyri jól í 2006, og sum løgtingið stívliga tvey ár seinri samtykti at seta í gildi her í Føroyum. Leila frøddist almikið um hetta stóra frambrotið, soleiðis at fólk við breki tá gjørdist ein fullgildugur partur av Føroya fólki, sum Leila tók til.
Men undan hesum degi lá eitt drúgt og miðvíst arbeiði á mongum økjum. Leila var ikki meira enn komin í formanssessin til hon, saman við nevnd felagsins, gjørdi av, at MBF skuldi hava sítt egna blað til tess at vísa á tørv og ætlanir, og gera sjónarmið teirra sjónlig, og soleiðis røkka teimum, sum taka avgerðir. Men ikki minst at røkka vanliga føroyinginum, soleiðis at ein hugburðabroyting kundi fara fram millum fólk mótvegis teimum, sum bera brek. Fyrsta blaðið kom út 3. desember í 2004, á sjálvum alheimsdegi teirra brekaðu, og er síðani, uttan íhald, komið út tvær ferðir um árið.
At koma í breiðastu merking lá alla tíðina ógvuliga frammaliga hjá Leilu. Her vildi hon eisini hava ítøkilig úrslit, og ikki lá hennara partur eftir í so máta. Dúgliga ferðaðist Leila kring landið og vitjaði m.a. kommunur og stovnar. Hetta fyri at hon sjálv kundi fáa eitt gott innlit í hvussu til stóð, og harvið hvat og hvussu bøtast kundi um. Júst hetta at koma við ítøkiligum uppskotum um loysnir, heldur enn bert at finnast at, var hennara eyðkenni. Eitt dømi um hetta sama var, tá hon ferðaðist í Suðuroynni, har hon sjálv var fødd og uppvaksin, fyri at kunna seg um ferða- og upplivingarmøguleikar í náttúruumhvørvi fyri rørslutarnað. Eftir hesar ferðir gav MBF
út bókling, har víst var á ymiskar tvørleikar, og ikki minst hvat ið kundi gerast fyri at bøta um. Júst hesin bóklingur hevur síðani verið eitt gott amboð hjá myndugleikunum, sum hava tikið mong av hugskotunum hjá Leilu til sín.
Bólkurin av fólki, sum bera brek, hevur ein sera ymiskan bústaðartørv. Her hevur føroyska samfelagið lítið at breggja sær av, men við áhaldandi stríði frá MBF og felagsins talskvinnu, tykist nú at bragda. Ferð eftir ferð tóktust glottar, men sum hvørja ferð gjørdust vónbrot. Men Leila gavst ikki at vísa á stóra tørvin fyri alternativum íbúðarmøguleikum, og tað er ikki minst hennara áhaldandi stríði at takka, at nú tykist gongd at vera komin á.
Tað er so ómetaliga nógv sum kundi verið sagt um virksemið hjá Leilu og hennara royndir at bøta um viðurskifti hjá fólki sum bera brek. Taka vit okkurt afturat úr rúgvuni, kunnu nevnast hennara sjónarmið um ungdómsútbúgvingar, har hon vísti á ásetingarnar í ST-sáttmálanum sum skulu tryggja, at fólk, ið bera brek, fáa møguleika til hægri lestur á jøvnum føti við onnur.
At føroyskir fyritíðarpensionistar kundu havt betri umstøður, hava flest øll verið greið yvir, men lítið ítøkiligt hevur verið at víst á. Tí skipaði MBF, saman við Granskingardeplinum fyri Økismenning, fyri eini livikorðskanning, sum staðfesti, at korini hjá fyritíðarpensionistum eru als ikki nøktandi. Nú var tað í hvussu er ítøkiliga staðfest. –Áður høvdu vit varðhugan av einum og øðrum. Nú hava vit fakta at halda okkum til, var niðurstøðan hjá Leilu. Eyðkent fyri Leilu. Sakligt og undirbygt at fara til verka.
Leila hevur lagt nógv eftir sær til frama fyri tey fólk, sum eru ringast fyri í samfelagnum. Hetta á sín sermerkta hátt. Hon setti ikki seg sjálva í fokus og kundi tykjast lítillátin. Við síni rættvísiskenslu sum barlast, hevði hon sínar hugsjónir, sum hon altíð siðaliga, jaliga og væl undirbygdar bar fram. Leila varð hoyrd og vird av høgum sum av lágum.
Í dag eru orð fátøk og tómrúmi stórt. Størstur er saknurin hjá Mouritsi og tykkum øllum nærmastu. Vit í MBF hava mist ein góðan starvsfelaga og vin, sum vit virdu høgt og høvdu stórt álit á, og okkara ynski skal vera, at MBF framvegis fer at virka í tí anda, sum var sereyðkenni fyri Leilu.
Starvsfelagarnir í MBF


text:
ACER Adapter 135W - 19V - 5.5PHY - Black Ac Adapter with EU power cord
Acer NP.ADT0A.048. Formål: Notebook, Strømforsyningstype: Indendørs, Indgangsspænding: 230 V. Antal pr. pakke: 1 stk
Hóast vit gera okkara ítasta til tess at veita nøktandi kunning, so eru myndirnar bert vegleiðandi, og vøran sjálv er ikki endiliga 100% eins vorðin sum vísta myndin. Tól og annað kunnu verða víst við eykaútgerð, sum ikki hoyrir uppí, ella í øðrum skapi ella liti. Um so er, at munur er millum vørulýsingina og myndina, er tað vørulýsingin, ið geldur. Eru tygum í iva, setið tygum so í samband við okkum. Vit taka fyrivarni fyri prentvillum, prísbroytingum og vørulýsingum uttan fyrivarning.